Crna Gora: Uskoro temeljni ugovor države i Srpske pravoslavne crkve\nBeta 19. marta 2021. 09:45\nMinistar pravde, ljudskih i manjinskih prava Crne Gore Vladimir Leposavić izjavio je da je Srpska pravoslavne crkva (SPC) jedina tradicionalna crkva, odnosno verska zajednica, sa kojom država nije prethodno sklopila temeljni ugovor o saradnji, ali da će se „uskoro otkloniti i ta diskriminacija“.\n„Ministarsto pravde, ljudskih i manjinskih prava, zajedno s pravnim ekspertima i predstavnicima Crkve, uspešno je obavilo dijalog i usaglasilo tekst budućeg sporazuma, pa su sada stvoreni svi uslovi da se ovaj sporazum potpiše“, rekao je Leposavić za današnju Politiku.\nKako je naveo, imao je čast i posebno zadovoljstvo da učestvuje u tom dijalogu „jer su legitimna prava Crkve bila polazna osnova“.\n„Predstavnici ministarstva i Vlade Crne Gore prekinuli su praksu ucenjivanja Crkve, brinući prevashodno o tome da temeljni ugovor bude u skladu s Ustavom i pravnim poretkom Crne Gore. To je ujedno i najbolji primer sekularnosti i načela odvojenosti crkve i države, koje se zasnivana razumevanju i saradnji“, rekao je Leposavić.\nGujon odao počast ubijenim Srbima na Petrovačkoj cesti


Ambasador Republike Češke u BiH Tomaš Sunjog (Tomáš Szunyog) i potpredsjednik Republike Srpske Enes Suljkanović posjetili su danas Zenicu, gdje su se susreli s premijerom ZDK-a Fikretom Plevljakom i članovima kantonalne vlade. Razgovaralo se o mogućnostima uspostave kulturne i privredne saradnje između ZDK i jedne od regija Republike Češke.\nAmbasador Sunjog istakao je da Češka ima izraženu tradiciju u oblastima metalurgije, rudarstva, mašinstva, što bi predstavljalo polaznu osnovu za povezivanje nekih od regija sa ZDK, koji posjeduje slične privredne potencijale.\n-Mislim da ZDK može i da koristi iskustva Češke, kada je u pitanju integracija u EU i iskorištavanje evropskih fondova, s obzirom da je naša zemlja bila relativno uspješna u ovom segmentu i povlačimo velika sredstva za određene reforme, ulaganja u infrastrukturu, razvoj poljoprivrede i tako dalje – istakao je češki ambasador.\nRepublika Češka po osnovu programa bilateralne saradnje na godišnjem nivou u BiH ulaže oko 3 miliona maraka, a neki od projekata se realizuju i u ZDK. Najznačajniji su izrada kotlovnice na bio masu u Nemili kod Zenice, te program neškodljivog uklanjanja otpada koji zajednički realizuju općine Doboj i Maglaj.\nNakon sastanka u sjedištu Vlade ZDK, ambasador Sunjog i potpredsjednik Republike Srpske Enes Suljkanović, u pratnji premijera Fikreta Plevljaka, posjetili su i Čimburijadu, što je kako su istakli bio i povod njihovog gostovanja u Zenici.\n-Čuo sam dosta lijepih stvari o ovoj manifestaciji i želio sam se lično uvjeriti da li Čimburijada zaista može da se uvrsti na UNESCO-vu listu nematerijalne baštine – kazao je češki ambasador u BiH.


KALENDAR SPOLJNOTRGOVINSKIH OBAVEZA – DOSTAVLJANJE PROPISANIH IZVEŠTAJA NBS DO 10. OKTOBRA 2014. - Biljana Trifunović\nOdluka o obavezi izveštavanja u poslovanju sa inostranstvom” objavljena u “Sl. Glasniku RS” br. 87/2009.godine i dalje je na snazi, što znači da i dalje postoji obaveza dostavljanja izveštaja Narodnoj Banci Srbije po sledećim poslovima:\n1) Direktnih investicija nerezidenata u zemlji – obrazac DI-1;\nIzveštaj o stranim direktnim investicijama nerezidenata u zemlji, obavezni su da dostavljaju svi privredni subjekti koji za osnivača pored rezidenta /fizičko ili pravno lice/ imaju za osnivače i strana lica /fizička ili pravna/\n2) Direktnih investicija rezidenata u inostranstvu – obrazac DI-2;\nNa Obrascu DI-2 dostavlja se izveštaj o direktnim investicijama rezidenata u inostranstvu, odnosno ukoliko pravno ili fizičko lice rezident Srbije poseduje 10% i više vlasništva u nekoj firmi u inostranstvu.\n3) Izveštaj o portfolio vlasničkim ulaganjima rezidenata u inostranstvu – na Obrascu PI, tromesečno;\nNa obrascu PI dostavlja se izveštaj ukoliko domaće pravno ili fizičko lice ima manje od 10% vlasništva u nekoj firmi u inostranstvu.\n4) mesečne izveštaje o ulaganju u dužničke hartije od vrednosti – ulaganje rezidenata u dužničke hartije od vrednosti čiji su izdavaoci nerezidenti i ulaganje nerezidenata u dužničke hartije od vrednosti čiji su izdavaoci rezidenti – na Obrascu HOV;\n5) izveštaj o transakcijama rezidenata s nerezidentima po osnovu izvođenja investicionih (građevinskih) radova – na Obrascu GRU, tromesečno;\nObrazac GRU popunjavaju obveznici rezidenti koji imaju zaključene ugovore o izvođenju investicionih (građevinskih) radova koji se obavljaju u inostranstvu, kao i nerezidenti koji investicione radove izvode u Republici Srbiji bez obzira na to da li je ugovor zaključen pre ili tokom izveštajnog perioda.\nObrazac GRU-A, se koristi kod izveštavanja rezidenata o izvođenju investicionih radova u inostranstvu, ili oznaka\nObrazac GRU-B, koristi se kod izveštavanja o izvođenju investicionih radova nerezidenata u Republici Srbiji.


Đelić kandidat za predsednika Evropske banke za obnovu i razvoj (EBRD) | Vestinet.rs\nPOČETNA DRUŠTVO Đelić kandidat za predsednika Evropske banke za obnovu i razvoj (EBRD)\tĐelić kandidat za predsednika Evropske banke za obnovu i razvoj (EBRD) 17. maj 2012. 11:03 · Nema komentara Sutrašnji godišnji sastanak Evropske banke za obnovu i razvoj (EBRD) u Londonu biće posvećen izboru predsednika te finansijske institucije tokom naredne četiri godine, a jedan od petorice kandidata biće i ministar u vladama Srbije posle 5. oktobra 2000. Božidar Đelić.\nPo prvi put od osnivanja EBRD, koja je formirana sa ciljem da pomogne bivšim komunističkim zemljama u procesu tranzicije ka tržišnoj ekonomiji, akcionari će morati da biraju između više kandidata za ulogu predsednika, pošto ministri finansija Evropske unije nisu uspeli da se dogovore o jedinstvenom kandidatu, prenosi agencija AFP.\n„Ne bih spekulisao o izgledima za moj izbor,“ rekao je Tomas Mirov novinarima početkom ove nedelje.\n„Jedina stvar koju vam mogu reći je da su brojne zemlje i ne samo zemlje u kojima EBRD deluje, uputile svoju podršku,“ rekao je on iz sedišta EBRD-a u Londonu.\nMirov će morati da pobedi četvoricu kandidata kako bi se zadržao na čelu EBRD-a, čijih 65 akcionara bi takođe trebalo da odobri investicije od milijardu dolara za širenje na arapski region.\nU središtu sutrašnje diskusije će se, takođe, naći „pitanje šta može biti učinjeno da bi se otklonili rizici daljeg širenja krize evrozone,“ dodao je Mirov.\nAkcionari će, takođe, „morati da razmotre šta je potrebno učiniti da bi se očuvala stabilnost EBRD-a,“ dodao je on.\nVelika Britanija je prvi put kandidovala svog predstavnika, Sumu Čakrabartija, zaposlenog u javnom sektoru.\nNepisano je, međutim, pravilo da funkcija predsednika EBRD nikada ne može biti poverena nekome iz Velike Britanije, s obzirom da se sedište te banke nalazi u Lononu.\nIzvori u evrozoni smatraju da francuski kandidat, vicepredsednik Evropske investicione banke Filip de Fontejn Viv Kurtaz uopšte nema izgleda da pobedi.\nMeđu daljim kandidatima je i bivši poljski premijer Jan Bjelecki.\nĐelićeva kandidatura naišla na odobravanja\nGuverner Srbije u Evropskoj banci za obnovu i razvoj (EBRD) i potpredsednica vlade Verica Kalanović predvodiće delegaciju Srbije na godišnjem zasedanju te finansijske institucije 18. i 19. maja u Londonu, gde će se raspravljati o ekonomskoj krizi i izboru novog predsednika EBRD – a.\nReč je o redovnom zasedanju Odbora guvernera koji će razmatrati probleme sa kojima se sreću sve finansijske institucije, a glavna tema je finansijsko resturkturiranje čitavog sistema i razmatranje dugoročnih izvora finansiranja, rekla je Kalanovićeva za Tanjug.\nOna je podsetila da je jedan od kandidata za izbor predsednika te velike institucije bivši potpredsednik vlade Božidar Đelić.\n„Srbija predstavlja stabilnog partnera i sa druge strane zemlju koja se u prethodnom periodu pokazala kao članica koja je bila ne samo kooperativna, nego je potpuno u skladu sa pravilima izvršavala svoje obaveze“, rekla je Kalanovićeva.\nOsnovni zadatak naše delegacije je, prema njenim rečima, da obezbedi dalju podršku EBRD, makar u onom obimu u kom je sada imamo.\nKalanovićeva je podsetala da je u prethodne dve godine EBRD u Srbiju plasirao više od pola milijarde evra u realizaciju velikih projekata, među kojima je izgradnja Koridora 10.\nDrugi deo finansiranja je usmeren u realni sektor i korisnici tih sredstava su kompanije koje posluju u Srbiji koje su među najuspešnijim, dodala je potredsednica srpske vlade za privredu i regionalni razvoj.\nDruga važna tema biće izbor predsednika banke i po prvi put za to mesto se bori čak pet kandidata, navela je Kalanovićeva dodajući da se do sada jedan kandidat borio za to mesto i naravno uvek bio izabran.\n„Postavlja se pitanje otkud jedna mala zemlja kao što je Srbija da predloži svog kandidata i to zemlja koja je korisnik, a ne donator sredstava“, rekla je Kalanovićeva naglasivši da je Đelićeva kandidatura ipak izazvala veliko odobravanje među finansijskim institucijama i stručnjacima u EBRD.\n„Gospodin Đelić je kandidat koji se svojim kvalitetima preporučio i naišao na odobravanje onih koji znaju šta znači mesto predsednika banke, tako da očekujem da će se Srbija ozbiljno uključiti u utakmicu za izbor predsednika“, istakla je ona.\nNa pitanje novinara da li bi Srbija mogla da ima koristi ukoliko bi Đelić bio novi predsednik EBRD, Kalanovićeva je potvrdila napomenuvši da je zemlja koja ima ključnog čoveka na mestima gde se donose strateške odluke u određenoj prednosti.\n„Kada neko odlučuje o strategiji veoma je važno kakve podatke ima o problemima i pravcima daljeg razvoja i o programima koji na te probleme treba da odgovore, tako da bi za Srbiju bila izvanredna vest kad bi gospodin Đelić bio izabran“, zaključila je Kalanovićeva.\nPotpredsednica vlade je podsetila da je prošle godine predvodila srpsku delegaciju u Kazahstanu na redovnom godišnjem zasedanju EBRD i da je tada dogovorena značajna podrška srpskim preduzećima, pre svega malim i srednjim, u nastavku aktivnosti za obezbeđivanje povoljnih sredstava za njihov razvoj.\nNa ovogodišnjem sastanku u Londonu će se, takođe, glasati o novom fondu za severnu Afriku vrednom milijardu evra.\nDosadašnji predsednik EBRD Tomas Mirov, koji okončava svoj četvorogodišnji mandat, za sledeći period nema podršku vlasti u domovini Nemačkoj, a morće i da se nadmeće sa još četiri kandidata, pošto ministri finansija EU nisu uspeli da se dogovore o jedinstvenom kandidatu.\nU srpskoj delegaciji u Londonu biće predstavnici Narodne banke Srbije, Ministarstva finansija, Ministarstva ekonomije i regionalnog razvoja, kabineta premijera i kabineta Kalanovićeve, kao i Božidar Đelić.\nTags:Božidar Đelić · Britanija · Dogovorena · dosada · finansijske · formira · godine · institucije · Kandidat za predsednika · kandidata · kompanije · kvalitet · milijarde · ministar · novinarima · Potpredsednik · potrebno · premijera · region · smatraju · Velika Britanija · zemljama\tŽIVOT7 tipova seksa koje bi trebalo bar jednom da probate


Gugl i Tviter kontrolišu objave - 381 vesti\nBy RedakcijaPosted on April 23, 2020 April 23, 2020\nGugl je danas najavio da će pojačati kontrolu oglašivača na ovoj platformi u okviru napora da se eliminišu prevare zbog pandemije korona virusa.\nOva inicijativa je usledila zbog sve veće zabrinutosti vezane za reklamiranje lažnih lekova protiv korona virusa.\nGugl će početi da proverava oglašivače, najpre u SAD, a potom i širom sveta.\nOvaj svetski lider za digitalno reklamiranje je još 2018. godine uveo proveravanje političkih oglašivača od kojih je tražio da naznače gde se tačno nalaze.\n“U okviru ove inicijative, oglašivači će morati da slede program provere za kupovinu oglasnog prostora na našoj mreži”, naveo je zvaničnik Gugla Džon Kanfild i precizirao da će oglašivači morati da daju lične podatke, podatke preduzeća i ostale informacije koje potvrdjuju njihov identitet i zemlju u kojoj rade.\n“Ta promena će omogućiti ljudima da lakše shvate ko stoji iza reklame koju vide na Guglu”, naveo je Kanfild.\nTviter brine za 5G antene\n“Proširili smo uputstva na neproverene navode koji podstiču ljude na štetne aktivnosti koje mogu da dovedu do uništavanja ili oštećenja infrastrukture 5G, ili izazovu opštu paniku, socijalne pokrete ili nerede velikih razmera”, napisao je juče tim zadužen za bezbednost te društvene mreže.\nKao primer Tviter navodi sledeću poruku “5G izaziva korona virus… idite i uništite prenosne antene u vašoj okolini”.\nPosle širenja ovakvih poruka preko društvenih mreža ili poruka kao što su Vocap (WhatsApp) više antena je napadnuto u nekoliko evropskih zemalja. Britanska vlada je čak sredinom aprila osudila “glupu teoriju zavere”.\nMedju porukama koje će se brisati sa Tvitera su i poruke koje izazivaju paniku kao na primer “Nacionalna garda je upravo objavila da neće biti isporuka hrane dva meseca, trčite što pre u radnje i kupite sve”.\nTag: 5G mreža COVID-19 Gugl internet kontrola lekovi oglašavanje Tviter\nPrevious post: Stiže novac iz Fonda za razvoj\nNext post: Na koji način dobiti pomoć od 100 evra


Velike američke banke poslovale preko očekivanja\nDve velike američke banke navode da su zabeležile ogromne profite.\nBankarski gigant Goldman Saks danas je izvestio o prihodu u vrednosti od 3 milijarde dolara i 200 miliona dolara, tokom tromesečnog perioda okončanog u septembru – što je bolje nego što su predvidjli mnogi analitičari. Drugi bankarski gigant Sitigrup saopštava da je u trećem kvartalu zabeležio profit u vrednosti od 101 milion dolara.\nInvestitori bi mogli da shvate ove izveštaje kao još jednu indikaciju da se američka ekonomija oporavlja. U saopštenju izdatom sa izveštajima o prihodima, izvršni direktor Goldman Saksa je rekao da „postoje dokazi o stabilizaciji pa čak i o rastu privrede.“\nJuče su pozitivni rezultati još jedne velike američke banke, Džej-pi Morgan Čejs, ohrabrili investitore što je pomoglo da vodeći indeks deonica, Dau Džons Indastrial, prevazidje vrednost od 10 hiljada poena, po prvi put u poslednjih godinu dana.


Vesti online / Srpski informativni portal / Vulin: Najveći deo vojnog budžeta za obnovu i nabavku sistema\n- Želim da izrazim zahvalnost za lični doprinos predsedniku Srbije i vrhovnom komandantu oružanih snaga Aleksandru Vučiću, kao i Vladi Srbije što su nas razumeli i što su shvatili koliko je potrebno ulagati u vojsku da bi vojsku koja je bila planski i namerno devastirana od 2000. do 2012. godine vratili na mesto gde Vojska Srbije i treba da bude - rekao je Vulin.\nKako je dodao, koliko god budemo imali snažniju, organizovaniju i opremeljeniju vojsku toliko ćemo biti slobodniji i toliko će i privredni ambijent u našoj zemlji biti sigurniji i mirniji "jer kad imate stabilnu i sigurnu Srbiju, onda ćete imati i investitore".\nPodsetio je da je predsednik Vučić bio ministar vojske i dodao da je upravo zbog toga mnogo lakše jer on razume šta je vojsci potrebno, razume koliko je potrebno da se stvori dobra, opremljena vojska koju čine zadovoljni vojnici.\n- Najveći deo našeg budžeta će otići na obnavljanje i nabavljanje novih sistema, ali i na povećanje zarada pripadnicima Vojske Srbije. Podsetiću vas da smo mi ove godine imali povećanje zarada za 10 odsto, iduće godine novim budžetom biće povećanje za još devet odsto, povećane su nam dnevnice, uvedena solidarna pomoć za rađanje deteta - rekao je Vulin.\nOn je naveo da se rešavaju i stambena pitanja, te da će uskoro početi izgradnja stanova za sve pripadnike bezbednosti.\nMinistar se zahvalio predsedniku Vučiću na ogromnom ličnom doprinosu što je učinio da i ostali ministri i Vlada Srbije razumeju koliko je potrebno vojsci i da je svako ulaganje u vojsku ulaganje u bolji život svakog od nas.\n- Kad uložite u vojno zdravstvo uložili ste u bezbednost, sigurnost, zdravlje svakog građanina Srbije. Kad uložite u opremu i organizaciju vojske uložili ste u zaštitu svakog od nas i učinili da živimo dostojanstveno kako i treba da živimo jer samo slobodna Srbija je Srbija vredna življenja u njoj, a nema slobodne Srbije bez moćne i organizovane vojske. Stvaramo opremljenu, modernu vojsku koju čine zadovoljni ljudi koji vole svoju zemlju - istakao je Vulin.


OTVORENA HALA SPORTOVA - MINISTARKA ZORANA PRESEKLA VRPCU (VIDEO) · Kraljevo.online\nNASLOVNA VESTI OTVORENA HALA SPORTOVA – MINISTARKA ZORANA PRESEKLA VRPCU (VIDEO)\nOTVORENA HALA SPORTOVA – MINISTARKA ZORANA PRESEKLA VRPCU (VIDEO)\nKraljevo – Ministarka građevinarstva, saobraćaja i infrastrukture Zorana Mihajlović otvorila je jutros novu Halu sportova u Kraljevu u kojoj će se od 6 d0 8 marta igrati teniski meč u Dejvis kupu između Srbije i Hrvatke.\n“Otvorili smo jedan divan objekat i ovako nešto se ne dešava svaki dan. Hala sportova je šansa za sve buduće mlade sportiste”, rekla je Mihajlovićeva i dodala da se moraju naći načini da ona stalno bude puna posetilaca.\nKraljevčani su na otvaranje hale dugo čekali i pored najava da će otvaranje biti veliki događaj, sve se svelo na presecanje crvene vrpce na stepenicama hale uz pranju narodnih poslanika i lokalnih političara iz Kraljeva i okoline.\ni dok ke ministarka Mihajlović davala izjave nekoliko stotina kraljevčana je zaposelo tribine. U Halu je uloženo oko 900 miliona dinara i ona je multifunkcionalni objekat u kome će biti organizovana mnoga sportska takmičenja.\nInvestitori su Grad Kraljevo i Republika Srbija i dobijena je upotrebna dozvola. Hala ima prostor od 8.332 kvadratna metra i može da primi 3.268 gledalaca.\nU nastavku posete Kraljevu ministarka građevinarstva, saobraćaja i infrastrukture Zorana Mihajlović posetila je Aerodrom “Morava” gde je najavila da će prvih letova biti već tokom leta.


Evropska centralna banka odlučila je da poveća i produži svoj hitni plan pomoći namenjen podršci privredama evrozone u suočavanju sa krizom koronavirusa, rekao je portparol te institucije.\nProgram otkupa javnog i privatnog duga nazvan PEPP, uveden sredinom marta će biti povećan za dodatnih 500 milijardi evra da bi dostigao ukupno 1.850 milijardi evra i biće produžen najkraće do marta 2022. godine, umesto do juna 2021.\nDrugi stariji program nazvan kvantitativno ublažavanje zadržava se zadržava na sadašnjem nivou od 20 milijardi evra mesečno, bez određivanja krajnjeg datuma.\nCentralna banka je objavila i da produžava velike i jeftine zajmove bankama do kraja iduće godine naspram krhkog rasta i slabe inflacije u evro zoni.\nCilj je da se između juna i decembra 2021. pruži nova likvidnost bankama kojima je potrebna. Povoljni uslovi koje imaju banke za zajmove tokom leta produžene su do juna 2022, navela je institucija u saopštenju.\nReferentna kamatna stopa koja služi za kratkoročno refinansiranje banaka zadržana je na nuli, na nivou gde se nalazi od 2016.\nMere su očekivane od kada je ECB objavila u oktobru da će “rekalibrirati” svoje instrumente da bi se suočila sa razvojem zdravstvene situacije i pretnjom novog pada privreda u evro zoni.\n“Savet guvernera i dalje je spreman da prilagodi svoje instrumente, u zavisnosti od potrebe” naspram nesigurnosti koja je i dalje visoka oko dinamike pandemije i raspoređivanja vakcina, navela je institucija.


Zahtevi za odbranu Zakona - Srbija do Informacija Zahtevi za odbranu Zakona - Srbija do Informacija\nČlanom 27. stav 1. Nacrta Zakona predložena je promena dosadašnjeg zakonskog rešenja i ustanovljene prakse suda koja bi omogućavala širem krugu lica tj. svim organima, a ne kao prema trenutnom rešenju i praksi samo tražiocu informacije, da imaju pravo da pokrenu upravni spor pred Upravnim sudom. Ovakvim rešenjem iz Nacrta zakona organi vlasti bi, po slovu zakona mogli da, ne pruže tražiocu informacije do okončanja spora. Naime, organi vlasti, koji trenutno čine prekršaj kada ne postupaju po konačnim rešenjima Poverenika, nakon što neopravdano uskrate pristup informacijama, bi mogli da nastave sa uskraćivanjem informacija legalno. Oni bi u tom smislu trebalo da povedu upravni spor pred Upravnim sudom i da uz to zatraže od Upravnog suda da odloži izvršenje Poverenikovog rešenja, budući da tužba u upravnom sporu inače nema takvo dejstvo. Zatim bi, prema Zakonu o upravnim sporovima, Upravni sud cenio da li se takvo odlaganje može odobriti. Kriterijum za to je procena da li bi izvršenje rešenja (davanje informacije) nanelo organu vlasti štetu koja bi se teško mogla nadoknaditi, a odlaganje nije protivno javnom interesu, niti bi se odlaganjem nanela veća ili nenadoknadiva šteta protivnoj stranci, odnosno zainteresovanom licu. U značajnom delu sudskih postupaka, vršenje ove preliminarne procene bi bilo identično vaganju više suprotstavljenih interesa koje prvo mora da izvrši organ vlasti, zatim Poverenik, pa onda i Upravni sud prilikom donošenja meritorne odluke. Usled potrebnog vremena za procenu da li ima mesta odlaganju izvršenja, za verovati je da bi se rešavanje upravnog spora odužilo već na tom koraku. Budući da je čekanje na dokumente i inače predugo, uvođenje mogućnosti da se ono prolongira za najmanje nekoliko meseci, predstavljalo bi ozbiljan atak na ostvarivanje prava na pristup informacijama. Ne treba zaboraviti ni to da bi uvođenje ovakve odredbe moglo značajno da preoptereti inače preopterećeni Upravni sud. Na kraju uvođenje prava na vođenje upravnog spora će zasigurno dovesti do smanjenja inače niskog nivoa spremnosti organa vlasti da poštuju odluke Poverenika, ali i do smanjenja sp


Dodikov savjetnik osumnjičen za milionsku prevaru - Prnjavorski informativni portal\nDodikov savjetnik osumnjičen za milionsku prevaru\nSlužbenici Uprave krminalističke policije MUP-a Republike Srpske podnijeli su izvještaj Specijalnom tužilaštvu Vučetić Dragana zbog osnova sumnje da je kao vršilac dužnosti direktora Javnog preduzeća “Nikola Tesla” zloupotrijebio službeni položaj i izvršio poslovnu prevaru, čime je ovom preduzeću uzrokovao štetu od 1.104.878 KM.\nZamjenik načelnika Uprave kriminalističke policije Nedeljko Lubura rekao je da se navedeno lice tereti da je ova krivična djela počinilo od 9. oktobra 2012. do 24. marta 2014. godine i na taj način omogućio sticanje protivpravne imovinske koristi pravnom licu “Nikola Tesla GMBH” Keln od 500.175 KM.\n“Nikola Tesla GMBH’ Keln otvorena je preko preduzeća ‘Nikola Tesla’ Banjaluka”, naveo je Lubura.\nŠef Jedinice za privredni kriminalitet Predrag Ždrale pojasnio je da je V.D. protivpravnu imovinsku korist steklo tako što je po projektu “Elektromobil” izvršilo isporuku robe i usluga preduzeću “Nikola Tesla GMBH” Keln, a istovremeno preduzeće “Nikola Tesla” Banjaluka opteretio obavezom izdajući mjenice u njihovo ime i na njihov teret kao garanciju da će preduzeće iz Kelna ispuniti preuzete obaveze.\n“Na taj način uzrokovao je štetu u vidu prekomjerne zaduženosti i izglednih tužbi po osnovu neizmirenih potraživanja poslovnih subjekata, od čega su potraživanja obezbijeđena mjenicama u visini od 706.000 KM, a preduzeću ‘Nikola Tesla’ Keln ostvario imovinsku korist od 500.000 KM”, rekao je Ždrale.\n“Bilo je i transfera novca i zaključenih ugovora koje ‘Nikola Tesla GMBH’ nije ispunio, a obaveze je preuzeo i mjenično obezbijedio ‘Nikola Tesla’ Banjaluka”, rekao je Ždrale.\nPrema njegovim riječima, Vučetić je bio odgovorno lice u oba pravna lica, a protivno Statutu i odluci Vlade kao većinskog vlasnika “Nikole Tesle” iz Banjaluke osnovao istoimeno preduzeće u NJemačkoj, čiji je “Nikola Tesla” iz Banjaluke stoodstotni vlasnik sa osnivačkim ulogom od 25.000 evra.


Rusija i Saudijska Arabija razmatraju katarsku krizu - 08.06.2017, Sputnik Srbija\nRusija i Saudijska Arabija razmatraju katarsku krizu\nZamenik ministra spoljnih poslova Rusije Mihail Bogdanov sastao se sa ambasadorom Saudijske Arabije u Rusiji Abdulrahmanom Ibrahimom Rasijem kako bi razmotrili... 08.06.2017, Sputnik Srbija\nvesti, sirija, saudijska arabija, katar, mihail bogdanov, abdulrahman ibrahim rasi\n© TanjugZamenik ministra spoljnih poslova Rusije Mihail Bogdanov.\nZamenik ministra spoljnih poslova Rusije Mihail Bogdanov sastao se sa ambasadorom Saudijske Arabije u Rusiji Abdulrahmanom Ibrahimom Rasijem kako bi razmotrili katarsku krizu i situaciju u Siriji, saopštilo je Ministarstvo spoljnih poslova Rusije.\n„Tokom razgovora, strane su razmatrale pitanja daljeg razvoja multidimenzionalne rusko-sudijske saradnje, uključujući i raspored predstojećih bilateralni kontakata na različitim nivoima. Strane su se dotakle i aktuelne teme na Bliskom istoku i u severnoj Africi, sa naglaskom na situaciju u Siriji i eskalaciju u odnosima niza zemalja sa Katarom“, navodi se u saopštenju Ministarstva spoljnih poslova Rusije.\nPetog juna Saudijska Arabija, Bahrein, Ujedinjeni Arapski Emirati, Egipat, Jemen, Libija, Maldivi i Mauricijus prekinuli su diplomatske odnose sa Katarom, optuživši ga za podršku terorizmu.\nAbdulrahman Ibrahim Rasi


Privredni savjet Opštine Tivat pozitivno o Nacrtu budžeta | Aktuelno\nPrivredni savjet Opštine Tivat razmatrao je Nacrt Budžeta za 2020. godinu kojim su obuhvaćena kapitalna ulaganja sa više od 50 odsto od ukupno planiranog iznosa budžeta, što je po ocjeni privrednika, dobar pristup\nPrivredni savjet Opštine Tivat razmatrao je Nacrt Budžeta za 2020. godinu kojim su obuhvaćena kapitalna ulaganja sa više od 50 odsto od ukupno planiranog iznosa budžeta, što je po ocjeni privrednika, dobar pristup.\nNa drugoj sjednici Savjeta koja je održana u kabinetu predsjednika Opštine, privrednici su izrazili nadu da će budžet biti i ostvaren u planiranom obimu, saopšteno je iz Opštine Tivat.\n“Najviše sugestija predstavnici privrede uputili su na račun neophodnosti rješavanja preopterećenosti u saobraćaju kako u toku sezone, tako i van nje, potom na temu izgradnje bulevara, asfaltiranja ulica, rješavanja kanalizacije u Radovićima i ostalim prigradskim naseljima, kao i sportske dvorane i drugih uglavnom infrastrukturnih problema”, navodi se u saopštenju.\nPrivredni savjet je formiran kao savjetodavno tijelo Predsjednika Opštine, a u cilju unapređenja institucionalne podrške lokalnoj privredi i podsticanja razvoja privrede na teritoriji naše Opštine. Imajući u vidu značaj i važnu ulogu koju ima u procesu donošenja važnih dokumenata na nivou opštine, tema II sjednice je bio upravo nacrt budžeta opštine za 2020. godinu.\nOtvoren info punkt na Aerodromu Tivat o epidemiološkim mjerama, testiranju, vodičima…\nCRNA GORA Aktuelno - 29.06.2021-13:35\nTuristička organizacija Tivat u saradnji sa Opštinom Tivat, ove godine po prvi put otvoriće turistički informativni punkt na Aerodromu Tivat. Punkt sa radom počinje...\nUspostavljanje saradnje ruskog grada Omska i Tivta\nCRNA GORA Aktuelno - 30.03.2021-17:47\nPredsjednik opštine Željko Komnenović i potpredsjednik opštine Vladimir Arsić održali su juče on-line sastanak sa gradonačelnicom ruskog grada Omska, Oksanom Fadinom. Ovo je jedna...\nOpština Tivat zadužuje se tri miliona eura\nEKONOMIJA Aktuelno - 23.03.2021-20:18\nOpština Tivat zadužuje se tri miliona eura kako bi izmirila obaveze iz prethodnog perioda. Prve isplate povjeriocma najavili su za narednu sedmicu. Kako je saopšteno...\nKomnenović: Matijević podnijela ostavku na funkciju direktorice Dnevnog centra\nCRNA GORA Aktuelno - 09.02.2021-18:34\nSnežana Matijević podnijela je ostavku na funkciju direktorice Javne ustanove „Dnevni centar za djecu i mlade sa smetnjama u razvoju“, saopštio je na današnjoj...


Mobilni telefoni, 29.03.2018, 10:00 AM\nStručnjaci kompanije Trend Micro upozorili su korisnike na novi tip Android malvera koji inficira uređaje i neometano rudari Monero u pozadini sve dok ne iscrpi bateriju.\nMalver nazvan HiddenMiner primećen je u aplikacijama koje se distribuiraju preko nezvaničnih prodavnica. Istraživači kažu da je većina zaraženih korisnika iz Kine ili Indije i da je malver do sada zaradio oko 5400 dolara.\nHiddenMiner nije prvi malver za rudarenje Monera koji inficira Android uređaje. Prvi je bio Loapi, koji je otkriven prošlog decembra. Autori HiddenMinera su očigledno bili inspirisani malverom Loapi.\nHiddenMiner radi tako što na prevaru od korisnika dobija pristup administratorskom nalogu. Malver zatim koristi ovaj nalog kako bi sakrio originalnu aplikaciju iza transparentne ikone aplikacije i odmah pokreće Monero majner koji radi sve vreme u pozadini.\nU kodu HiddenMineru nema prekidača, kontrolera ili optimizatora, što znači da će se rudarenje Monera nastaviti sve dok se resursi uređaja ne iscrpe. S obzirom na prirodu HiddenMinera, to može dovesti do pregrevanja pa čak i kvarenja uređaja.\nAli ovo nije sve što HiddenMiner može da uradi inficiranom uređaju. Trojanac takođe zaključava uređaj kada god detektuje pokušaj uklanjanja svog administratorskog naloga na Androidu 6.0 i starijim verzijama operativnog sistema. Ovo ponašanje je ranije viđeno kod LokiBot Android bankarskog trojanca.\nNažalost, samo uklanjanjem administratorskog naloga, korisnik će moći da ukloni trojanca sa svog uređaja pre nego što se baterija iscrpi u potpunosti i prestane da radi.\nJedini način za uklanjanje administratorskog naloga je restartovanje uređaja u Safe Mode i deinstaliranje lažnog administratorskog naloga, zajedno sa aplikacijom inficiranom HiddenMinerom.\nTrenutno lopovi koriste lažnu aplikaciju za ažuriranje Google Play prodavnice (com.android.sesupdate) da širenje HiddenMinera preko nezvaničnih prodavnica aplikacija i to uglavnom u Kini i Indiji, ali stručnjaci očekuju da će distributeri malvera pokušati da inficiraju korisnike i u drugim delovima sveta.


Ministar odbrane Bošković namijenio vojsci neustavnu ulogu | PCNEN\nMinistar odbrane Bošković namijenio vojsci neustavnu ulogu\nObjavljeno: 21.02.2020, 19:51h\nMinistar odbrane u Vladi Crne Gore Predrag Bošković je kazao večeras, gostujući u Dnevniku 2 TVCG, da Crna Gora “ima vojsku koja je odana ovoj državi” i koja je “sposobna da zaštiti i teritorijalni integritet i ustavni poredak Crne Gore”.\nMinistar odbrane je kazao na kraju intervjua: “Sigurni smo da se možemo oduprijeti ovoj političkoj aktivnosti Srpske pravoslavne crkve u Crnoj Gori”.\nU Zakonu o Vojsci Crne Gore nigdje ne piše da vojska treba da štiti ustavni poredak.\n“Vojska je odbrambena snaga koja brani nezavisnost, suverenost i državnu teritoriju Crne Gore i izvršava druge dodijeljene misije i zadatke, u skladu sa Ustavom Crne Gore, zakonom i međunarodnim pravom”, piše u pomenutom Zakonu.\nU Ustavu Crne Gore piše: “Vojska brani nezavisnost, suverenost i državnu teritoriju Crne Gore, u skladu sa principima međunarodnog prava o upotrebi sile”.


Trgovina decom - Blic Online\nItalijansko tužilaštvo pokrenulo je istragu protiv šefa mafijaškog klana u Napulju, zbog sumnje da je "poklonio" bebu jednom od svojih ljudi. On mu je dao 10.000 evra da kupi novorođenče od neke žene u Istočnoj Evropi, izvestio je u nedelju list "Matino". Protiv drugog mafijaša vodi se istraga zbog lažiranja dokumenata.\nU velikoj međunarodnoj akciji protiv trgovine maloletnicima zbog seksualnog iskorišćavanja, uhapšene su 34 osobe, dok je 36 uhapšeno zbog drugih krivičnih dela poput pljačke, rasparčavanja materijala za seksualno iskorišćavanje dece i omogućavanje ilegalne imigracije, saopštio je danas Evropol.\nOtac je spasio svog šestogogišnjeg sina od trgovaca belim robljem kada je slučajno naleteo na njih u tržnom centru.\nŠOKANTNI PODACI U polovinu slučajeva trgovine decom uključena porodica\nPrema novim podacima Međunarodne organizacije za migracije (IOM), gotovo polovina identifikovanih slučajeva trgovine decom počinje sa nekim od članova porodice, a deca se najčesće iskorišćavaju seksualno, radi prosjačenja i rada u kući.\nSTRAVIČNO OTKRIĆE Skoro pola utvrđenih slučajeva trgovine decom počinje od članova PORODICE\nAgencija UN za migracije (IOM) saopštila je danas da skoro polovina identifikovanih predmeta trgovine decom počinje od nekih od članova porodice.\nAmerički sud osudio je 31-godišnjeg Broka Frenklina na 472 godine zatvora zbog seksualne trgovine decom, rekao je sudski zvaničnik, a lokalni mediji su ocenili da je reč o rekordnoj kazni za trgovinu ljudima.\nZbog teške ekonomske situacije opasnost vreba SA SVIH STRANA: U Bosni se TRGUJE DECOM radi prisilnih brakova\nKako je "BOSANSKI KLAN" delovao u Španiji? Podela kriminalnih poslova prema patrijarhalnim normama\nOtkrivena "FARMA BEBA": Doktori prodavali decu silovanih žena\nU velikoj policijskoj raciji u indijskoj državi Madja Pradeš razotkrivena je "farma beba", na kojoj su se novorođenčad prodavala ili "trampila" po ceni od oko 1.500 dolara.\nMaroko: Humanitarka osuđena za trgovinu napuštenom decom\nMarokanka koja je bila na čelu humanitarne organizacije, osuđena na dve godine zatvora zbog trgovine napuštenom decom koju je "zbrinjavala" za novac.\nUmrla doktorka Janković\nDoktorka Jasmina Janković (60), koju su američke porodice optužile da je prodavala decu sa smetnjama u razvoju, preminula je prekjuče u svom stanu u Beogradu, nakon višemesečne borbe sa teškom bolešću.\nJerkov traži da krivično delo trgovine decom ne zastareva\nPoslanica DS Aleksandra Jerkov predložila je danas da Skupština Srbije na prvoj sednici prolećnog zasedanja razmatra i izmene Krivičnog zakonika, kojima bi se omogućilo da se u krivična dela koja ne zastarevaju uvrsti i krivično delo trgovinom dece radi usvojenja.\nNađena još jedna nestala devojčica!\nJoš jedna devojčica K.B. koja je nestala pre dva dana u Srbiji nađena je danas, saznaje "Blic".\nNVO Atina za borbu protiv trgovine ljudima dobila prestižnu američku nagradu\nUdruženje Atina je jedno od šest organizacija na svetu koje će ove godine primiti prestižnu nagradu (Global Catalyst award) za doprinos radu sa decom žrtvama trgovine ljudima, koju dodeljuje američki Globalni fond za decu.\nTRGOVCI DECOM: Otac i sin prodali 50 siromašnih dečaka i devojčica\nSlobodan A. (44) i Darko A. (23), otac i sin iz Smedereva, razvili najveću mrežu trgovine decom u Srbiji.\nItalijanski ambasador uhapšen na Filipinima zbog trgovine decom\nDanijele Bozio, italijanski ambasador u Turkmenistanu koji je bio na odmoru na Filipinima, uhapšen je i osumnjičen za trgovinu decom, pošto su ga pripadnici lokalne nevladine grupe videli u društvu tri dečaka i alarmirali zvaničnike.\nJoš jedan "plavi anđeo": Devojčica oduzeta romskom paru u Irskoj, sumnja se da su je oteli\nSamo nekoliko dana pošto je devojčica Marija, nazvana “plavi anđeo”, otkrivena u romskom naselju u Grčkoj, još jedna plavokosa i plavooka devojčica od sedam godina oduzeta je romskoj porodici u gradu Talat u predgrađu Dablina.\nKineska policija spasla 92 deteta iz šaka bande koja ih je otimala i prodavala\nKineska policija spasila je 92 oteta deteta posle niza akcija protiv organizovanih grupa koje otimaju decu širom zemlje, preneli su u subotu kineski državni mediji.\nPolicija sprečila prodaju 17 tinejdžerki i 11 beba u Nigeriji\nNigerijska policija je saopštila da je sprečila prodaju 17 tinejdžerki i 11 beba iz kuća na jugoistoku Nigerije gde su bile zatočene.\nU Kini oslobođeno 89 otete dece, uhapšeno 355 osumnjičenih\nKineska policija je oslobodila 89 otete dece i uhapsila 355 osumnjičenih posle razbijanja nekoliko bandi za trgovinu decom širom zemlje, saopštile su danas vlasti.\nČasna sestra na sudu zbog otmice i prodaje beba\nČasna sestra iz Španije Marija Gomes danas se prvi put pojavila pred sudom da bi se izjasnila o krivici po optužnici za otmicu i prodaju novorođenčadi.


sigurnosna zakrpa Archives - Zaštita Podataka\nNovi Android bag ugrozio 950 miliona telefona\n30/07/2015 Marko RadenkovicVestiAndroid, bag, exploit, Google, maliciozni kod, MMS, Mobile OS, mobilni telefon, sigurnosna zakrpa, Stagefright\nZahvaljujući fragmentaciji Androida i exploit-u u Stagefright kodu, jednostavna poruka bi mogla da dovede u opasnost 950 miliona Android telefona.\nNaime, Stagefright je deo koda na Android telefonima koji reprodukuje medije u MMS porukama, a koji sadrži bag. Sve što je potrebno da jedan haker uradi je da Android korisniku pošalje MMS koji sadrži maliciozni kod što bi mu dozvolilo da upisuje svoj kod na sam uređaj i pristupa svim delovima telefona kojima Stagefright ima pristup. Ukoliko bi do toga došlo, bio bi to jedan od najozbiljnijih napada koji je pogodio Mobile OS. Ironično, bezbedni su samo uređaji koji koriste Android 2.2 ili starije verzije.\nInženjer iz Zimperium zLabs-a je ovaj bag otkrio još u aprilu i poslao Google-u zakrpe (eng. patch) i dobio odgovor da su sve zakrpe prihvaćene. Problem je u tome što je vrlo teško ažuirati Android OS, osim ukoliko bi proizvođač i prodavac telefona sarađivali u rešavanju ovog problema.\nIz Google-a kažu da je ovaj bag na visokom nivou ozbiljnosti u njihovoj hijerarhiji i da su već poslali zakrpe svim proizvođačima pametnih telefona koji koriste Android OS, ali da nije na njima da li će zakrpe biti puštene na samim telefonima korisnika. To je problem sa velikim kompanijama koje će radije prodati nov uređaj nego uložiti napor na poboljšanje postojećih.\nKada se uzmu u obzir stotine i stotine modela telefona, svaki sa sopstvenim jedinstvenim kodom, jasno je da bi “krpljenje” bilo prava noćna mora. Nažalost, bezbednost Android korisnika će zavisiti od proizvođača i prodavaca, od toga koliko će i da li će individualno rešavati ovaj problem. Na kraju, ako uračunamo brzinu kretanja tržišta, i uštedu proizvođača, nema nade da će oni uopšte obezbediti update svojim korisnicima.


Jakšić i Šaula u Vašingtonu\nPredsednik Matice iseljenika i Srba u regionu Miodrag Jakšić i osnivač i predsednik Književne radionice "Kordun" (KRK) Ilija Šaula sastali su se juče, 2. oktobra, u Vašingtonu sa šefom Predstavništva Republike Srpske u Sjedinjenim Američkim Državama Obradom Kesićem.\nU dugom i prijateljskom razgovoru dogovoreni su budući zajednički oblici saradnje, koji će podrazumevati promociju i afirmaciju srpskih umetnika u SAD i organizaciju programa u Vašingtonu i drugim američkim gradovima. Kesić je najavio Dane otvorenih vrata Kongresa, tokom kojih će američki građani srpskog porekla biti u prilici da posete najviši zastupnički dom Amerike i da razgovaraju sa svojim predstavnicima.\nMiodrag Jakšić je pozvao Obrada Kesića da u narednom periodu u prostorijama Matice iseljenika u Beogradu održi predavanje, što je Kesić sa zadovoljstvom prihvatio.\nIlija Šaula je informisao šefa Predstavništva o popularizaciji srpskih autora i ostalih umetnika na severnomameričkom kontinentu, koje je KRK u protekloj deceniji afirmisala kroz izdavaštvo, prezentacije i saradnju sa medijima.\nKesić je čestitao Jakšiću jubilej, sedamdeset godina rada Matice iseljenika, i zahvalio mu se na redovnoj i sadržajnoj saradnji sa institucijama Republike Srpske i pažnji koja se poklanja stvaraocima koji iz nje dolaze. Šef Predstavništva je i čestitao Šauli desetogodišnjicu rada KRK, uz najavu produbljivanja saradnje sa njim i njegovim saradnicima.


Novembar 05, 2020 16:40\n- Očekujem da sledeća godina bude bolja - rekla je Joksimović na skupštinskom Odboru za evropske integracije.\nOna je dodala da je Srbija, po staroj metodologiji, spremna za otvaranje više poglavlja, i to za poglavlje 2 (sloboda kretanja radnika), poglavlje 3 (sloboda poslovnog nastanjivanja i pružanja usluga), poglavlje 14 (transport), poglavlje 21 (transevropske mreže) i za poglavlje 27 (zaštita životne sredine i klimatske promene).\nU uznapredovaloj fazi su i poglavlja 10 (informaciono društvo i mediji) i poglavlje 28 (zaštita potrošača).\nJoksimović je objasnila da nova metodologija nosi novu formula “klasterskog pristupa” što znači da se ne pregovara po pojednačnim poglavljima, već po klasterima srodnih poglavlja, a ima ih šest.\nOna je objasnila da je Srbija u pet od šest klastera otvorila više pregovaračkih poglavlja, navodeći da bi Evropska komisija trebalo da objasni kako će se nova metodologija primeniti na naš slučaj.\n- Ako u klasteru o ekonomskim poglavljima imamo, na primer, od sedam poglavlja četiri otvorena, da li to znači da treba da se fokusiramo na preostala tri pogalvlja koja su u klasteru da bismo mogli da postignemo kriterijume za otvaranje, ili da ih dalje pripremamo po svim drugim poglavljima za koja smo spremni, pa da vidimo šta će države članice podržati - pita Joksimović.\nJoksimović je navela da će u narednom periodu zbog novog modela, “prestrojiti” pregovarački tim, ne toliko kadrovski, već tako da fokus bude na klastere.\nČlanove odbora je upoznala sa tim da Srbija pregovora po veoma rigidnoj i zahtevnoj metodologiji po kojoj nijedna država osim Srbije nije pregovarala, pa ni Crna Gora, navodeći da naša zemlja može da otvori poglavlje samo ukoliko postoji napredak u oblasti vladavine prava, odnosno u ključnim poglavljima 23 i 24.\n- Crna Gora je mogla da otvara poglavlja za koja je bia spremna bez te obaveze. Na Srbiju je prvi put primenjena obaveza da ukupni napredak u pregovaračkom procesu mora da bude uslovljen prethodnim napretkom u poglavljima 23 i 24 i dodatnim političkim uslovom napretkom u poglavlju 35 (implementacija Briselskog sporazuma) - objasnila je Joksimović.\nJokismović je kazala da je Srbija uspela da zadrži evropsku perspektivu i da se prema poslednjem istraživanju preko 50 odsto gradjana izjasnilo da je za članstvo u EU. Najavila je novo istraživanje o tome do kraja godine.\nJoksimović je ukazala na dobru saradnju sa skupštinom i Odborom za evropske integracije i istakla da će jedan od važnijih ciljeva u ovom mandate biti još jača saradnja sa parlamentom.


preduzetništvo | 381 vesti\nTermin preduzetništvo često koristimo, a da imamo nejasnu predstavu na šta se ova reč, u poslednje vreme toliko popularna, odnosi. U teoriji i praksi postoji …\nSamodisciplina, višestruko vredna veština\nSamodisciplinu možete naučiti i vežbati bez ulaganja novca, specijalnih obuka i drugih ljudi. Ova jednostavna veština pomaže u svakodnevnom privatnom životu i, još više, na …\nŠta znači negovati kod deteta preduzetnički duh? To ne znači uključiti ga u sopstveni biznis, podsticati ga da na ulici prodaje svoje stare udžbenike ili …\nCentar za antiautoritarne studije u novom dokumentarnom filmu “Pravo na rad” istražuje koje su glavne prepreke za razvoj preduzetništva. Tranzicioni period dodatno otežava nasleđena kultura …\nMali biznis znači i sledeće…\nŽelite da budete “svoj gazda”, da dolazite na posao i odlazite s posla kad vam odgovara, ne “polažete račune” nikome… Izgleda primamljivo, ali da li …\nOd ideje do punoletstva\nIzložbom pod nazivom „Vršnjaci digitalnog doba“ u Savremenoj galeriji Subotica, kompanija Infostud obeležila je 18 godina postojanja i rada. Od grupe studenata entuzijasta koji su …\nAndrija Gerić je naš proslavljeni odbojkaš, dugogodišnji reprezentativac, koji iza sebe ima zaista impozantnu karijeru. Sa reprezentacijom je bio osvajač olimpijskog zlata, prvak Evrope, vicešampion …\nPomoć za samozapošljavanje\nEvo ključnih informacija o subvencijama za samozapošljavanje koje su na snazi, a za koje se konkuriše kod Nacionalne službe za zapošljavanje. Subvencija za samozapošljavanje dodeljuje …\nBojan Savić, mladi ekonomista, radio je u računovodstvu pozorišta i paraleno istraživao tržište za potrebe radionica za oštrenje alata… Aleksandar Ranković pre skoro 30 godina …\nPreduzetništvo, uvek aktuelno\nKako definisati ideju, kako pripremiti projekat i biznis plan, gde pronaći novac, kako realizovati posao i učiniti ga održivim. Kako pokrenuti sopstveni biznis i šta …


Esko objavio besplatnu e-knjigu o trendovima u industriji ambalaže pića • Print Magazin\nEsko objavio besplatnu e-knjigu o trendovima u industriji ambalaže pića\nEsko je najavio pokretanje besplatne e-knjige “Trendovi u industriji ambalaže za piće: Sastojci za uspeh”. U njoj su navedeni ključni industrijski trendovi i alati koje brendovi mogu da usvoje kako bi ih iskoristili za komercijalni uspeh.\nGlobalno tržište alkoholnih pića iznosilo je preko 1.49 milijardi američkih dolara u 2020. godini, a očekuje se da će porasti na 2,2 milijarde američkih dolara do 2025. godine, navodi Statista. Promene potrošačkih navika tokom pandemije dovele su do mnoštva novih trendova u ponašanju. To donosi mnogo prilika za brendove koji se nadaju zauzimanju novog tržišnog udela u tom sektoru.\nNajnoviji besplatni resurs koji dolazi iz Esko tima pokriva tržišne trendove i nudi dublji uvid u kategorije poput alkoholnih pića i koktela. Trendovi pakovanja takođe su na dnevnom redu sa osvrtom na digitalne alate.\n“Industrija pića izuzetno je konkurentna u pogledu dizajna ambalaže. Brzina izlaska na tržište sa novim i drugačijim dizajnom najvažnija je za uticaj na odluku o kupovini. Kompanije koje imaju kontrolu nad digitalizacijom u svojim pogonima vrlo verovatno će koncepte brzo pretvoriti u stvarne palete proizvoda koji će uz to biti i isplativiji.“ kaže Matthew Haws, potpredsednik za globalni marketing Esko Brand Solutions.\nPreuzmite Esko e-knjigu Trendovi u industriji ambalaže pića: Sastojci za uspeh


Skandal u Modriči: Porno snimcima fratru iznudili 250.000 KM\nNezapamćen skandal potresa Katoličku crkvu u BiH nakon što su tri osobe uhapšene i pritvorene zbog sumnje da su porno snimcima ucjenjivale katoličkog svećenika I. K. iz Modriče, od koga su naplatile blizu 250.000 KM da ne objave eksplicitne snimke njegovog seksa sa ženama.\nKako pišu Novosti.rs, za ucjenu su osumnjičeni Aleksandar Vasiljević i Saška Kovačević iz Doboja i Milo Joksimović iz Modriče. Vasiljević i Kovačević uhapšeni su 16. augusta u akciji "Steroid" koju su sproveli inspektori Uprave kriminalističke policije MUP-a RS i PU Doboj. U nastavku akcije 28. augusta uhapšen je i Joksimović.\n"Njima se na teret stavlja krivično djelo ucjene, odnosno da su od katoličkog svećenika I. K. naplatili 250.000 KM da ne objave snimke na kojima se vidi da je prekršio celibat i imao seksualne odnose sa ženama. Radi se o najmanje tri snimka sa dvije različite žene, koje su, prema svemu sudeći, snimili osumnjičeni", rekao je izvor blizak istrazi.\nOn pojašnjava da je svećenik mjesecima plaćao osumnjičenima za šutnju, novčano, a ponekad i u skupoj robi. Za isplatu je koristio i župni novac, a najvjerovatnije i donacije vjernika, jer je tražene iznose isplaćivao u sitnim apoenima od po 10 i 20 KM. Kada više nije mogao podnijeti namete osumnjičenih, odlučio je da sve prijavi policiji.\n"Sprovedena je detaljna istraga i Kovačević i Vasiljević su uhvaćeni u zamku. Uhapšeni su nakon što su na unaprijed dogovorenoj lokaciji od svećenika uzeli 15.000 KM u označnim novčanicama", pojasnio je izvor iz policije za Novosti.\nTokom istrage je ispitano i saslušano više svjedoka, da bi u nastavku akcije policija uhapsila i Mila Joksimovića zbog sumnje da je učestvovao u ucjeni.\nRješenjem Osnovnog suda u Doboju svima je određen jednomjesečni pritvor koji je za Vasiljevića i Kovačević prošle sedmice produžen za još dva mjeseca. Na zvaničan upit Novosti, u PU Doboj je potvrđeno da su tri osobe uhapšene zbog ucjene, ali detalje nisu otkrivali.\n"U akciji Steroid 16. augusta ove godine dvije osobe su lišene slobode zbog sumnje da su počinile krivično djelo ucjene. Po naredbi Osnovnog suda u Doboju izvršeni su pretresi stambenih i poslovnih objekata te vozila koja osumnjičeni koriste, pri čemu su oduzeti predmeti koji mogu poslužiti kao dokaz u daljnjem krivičnom postupku", navode u PU Doboj.\nU policiji navode da je u nastavku akcije 28. augusta u Modriči uhapšena još jedna osoba.\nSvećenik I. K. koji je bio žrtva ucjene u telefonskom razgovoru nije želio da komentariše ovaj slučaj, kao ni činjenicu da je prekršio celibat.\n"Ne bih volio da to ide u javnost", rekao je I. K.\nObjavio: Wed, 20/09/2017 - 11:14


Replika jakne Melanije Tramp deo izložbe u galeriji Eugster\nTanjug 2. aprila 2021. 10:57\nBEOGRAD – Izložba „Sukobi“, koja obuhvata video radove i filmove grupe umetnika iz Velike Britanije, kao i skulpture i audio -video instalacije umetnika Saše Tkačenka, Šejle Kamerić i Emira Šehanovića iz regiona, biće otvorena sutra u galeriji Eugster i klubu Dragstor u Beogradu, kao deo programa Britanskog saveta.\nReč je o projektu „Tu smo: Pokretne slike umetnika – Ekologije budućnosti” (We Are Here: Artists’ Moving Image) koji istražuje posledice sukoba i načine na koje razmirice utiču ne samo na umešane strane, već i na svet kojem te strane pripadaju.\nPovlače se paralele između stvarnosti i fikcije, realnih događaja i spekulativnih elemenata iz medija, popularne kulture, filmova, knjiga, priča iz grada i naroda.\nKao istraživački milje, projekat je posvećen nekom budućem Beogradu u raskoraku sa njegovom sopstvenom usađenom nostalgijom.\nEkipa Tanjuga posetila je danas galeriju Eugster gde je kustoskinja izložbe i autorka projekta Natalija Paunić pojasnila koncept i kontekst nastajanja postavke.\n„Ova izložba je deo šire serije izložbi koje se dešavaju širom Zapadnog Balkana. Naša izložba je prva u nizu, a organizatori su British Counsil u Srbiji i fondacija Lux iz Londona. Imamo video radove iz kolekcije British Counsila koji su dopunjeni radovima umetnika iz regiona“ kazalla je Paunić i dodala da je izabrala radove Saše Tkačenka, Šejle Kamerić i Emira Šehanovića da na izložbi prdstavljaju naš region\nOsim tih radova Iz kolekcije Britanskog saveta i LUXa iz Londona biće prikazani video radovi i filmovi umetnika Luija Hendersona , Uriela Orlova, Šarlot Prodžer, Bena Riversa, Elizabet Prajs i Bedvira Vilijamsa.\nKroz razgovore, vizuelne radove, muziku, priče i atmosfere, izložba „Sukobi“ prati siluetu moguće budućnosti, sa viđenjem ekologije kao odnosa ne samo između različitih vrsta u jednom habitatu, već i između ljudi samih.\nPaunić naglašva da će posebnu pažnjuposetilaca privići rad Šejle Kamerić koji se nalazi u galeriji Eugster.\n„To je replika jakne Melanije Tramp koju je sad već bivša prva dama SAD nosila kada je bila u poseti deci koja su bila u nekom kampu između SAD i Meksika. Ta deca su bila odvojena od roditelja u tom momentu, a na jakni je pisalo „Zaista mi nije stalo, a vama“. Reč je o jakoj političkoj poruci koja je bila početna tačka razmišljanja o našoj izložbi“ kazala je Paunić.\nKako kaže video radovi koji će publika imati prilike da vidi se bave suštinski ekologijom.\n„Ti radovi ne govore samo i našem odnosu prema prirodi, već i analiziraju međusobnu interakciju ljudi i veštačke inteligencije ili tehnologije generalno. Ima radova koji se bave odnosom čoveka i virusa što je više nego aktuelna tema danas. Zato se izložba zove „Sukobi“ jer e u sikobima najbolje procenjuju odnosi bili oni ratovi ili sikobi informacija i dezinformacija ili modernog i tradicionalnog ili prorode i tehnologije…“\nProjekat obuhvata izložbu iz dva dela – u prostoru Eugster i u klubu Dragstor, zatim seriju onlajn dešavanja, uključujući razgovore sa umetnicima i muzički program u saradnji sa Radio aparatom i Svetlanom Đolović, kao i nezavisni podkast „Projekti i predskazanja“.\nPrateći program uključuje i prikazivanje filma „Veštičji kotao“ umetnika i reditelja Branislava Jankića, seriju priča i audio-vodiča, te intervjue s nekim od umetnika koji učestvuju, kao i muzički program koji uređuje Miloš Zec.


Drugi dan Jesenjeg zasijedanja PSSE\nutorak, 29. septembar 2015. 22:27\nDanašnje zasijedanje obilježile rasprave o migrantskoj i izbjegličkoj krizi u Evropi\nObraćajući se Parlamentarnoj skupštini u okviru rasprave na temu „Sveobuhvatni humanitarni i politički odgovor na migrantsku i izbjegličku krizu u Evropi“ predśednica Predstavničkog doma Parlamenta Italije Laura Boldrini posebno je naglasila da na izazove ove krize Evropa može odgovoriti samo djelujući ujedinjeno. Migrantska kriza je „evropski problem koji nijedna zemlja ne može riješiti sama‟, saopštila je Boldrini, ističući da Evropska unija preduzima korake ka uspostavljanju stvarne zajedničke politike azila.\nPo okončanju objedinjene rasprave o evropskom sistemu azila i izazovima sa kojima se suočavaju zemlje tranzita izbjeglica i migranata, PSSE je usvojila Rezoluciju 2072 (2015) u kojoj je prepoznata potreba za reformom Dablinskog sistema, uključujući izmjenu propisa na kojima je ovaj sistem zasnovan. U Rezoluciji 2073 (2015) koja je, takođe, donijeta ovim povodom, navedeno je da bi politiku migracije trebalo posmatrati iz globalne perspektive, odnosno da bi sve zemlje iz kojih, preko kojih i prema kojima migranti putuju trebalo da sarađuju i usklađuju svoje aktivnosti uz podršku međunarodnih aktera kao što su UNHCR, Međunarodna organizacija za migracije i Evropska unija.\nNa dnevnom redu današnjeg zasijedanja bila je i rasprava na temu „Javno zdravlje i interesi farmaceutske industrije“. PSSE je usvojila Rezoluciju 2071 (2015) u kojoj je definisala niz mjera čiji je cilj podsticanje farmaceutske industrije da na efikasniji način odgovori potrebama javnog zdravlja, pozivajući na strožije politike odobravanja ljekova, punu transparentnost u pogledu realnih troškova njihovog razvoja i, po potrebi, obavezno licenciranje. PSSE je, takođe, pozvala na preduzimanje mjera u cilju smanjenja konflikta interesa u zdravstvenom sektoru.\nParlamentarnoj skupštini danas se obratio i Veliki vojvoda Luksemburga koji je, imajući u vidu opseg izbjegličke i migrantske krize, pozvao vlasti zemalja članica da nađu zajednička rješenja i dugoročno rade na rješavanju ključnih uzroka problema.\nU okviru izbora i imenovanja, PSSE je izabrao sudiju Evropskog suda za ljudska prava iz Slovačke Republike, dok je za generalnog sekretara PSSE, na period od pet godina, ponovo izabran aktuelni generalni sekretar Vojcek Savicki.\nTokom dana održane su śednice Komiteta za pravna pitanja i ljudska prava, Komiteta za socijalna pitanja, zdravstvo i održivi razvoj, Komiteta za migracije, izbjeglice i raseljena lica, Komiteta za politička pitanja i demokratiju, Komiteta za kulturu, nauku, obrazovanje i medije i Komiteta za ravnopravnost i sprečavanje diskriminacije.\nTrećeg dana zasijedanja poslanici će razgoovarati o: aktivnostima Organizacije za ekonomsku saradnju i razvoj u periodu 2014 – 2015. godine; izvršenju presuda Evropskog suda za ljudska prava, i slobodi vjeroispovijesti i zajedničkom životu u demokratskim društvima.


Održana obuka za članove Zelenog saveta u Opštini Trstenik - Energija, klima i životna sredina\nOdržana obuka za članove Zelenog saveta u Opštini Trstenik\nU sredu, 26. februara 2014. godine, sa početkom u 11:00 časova u Sali Opštinskog veća u Trsteniku, održana je obuka za članove novoosnovanog Zelenog saveta.\nPored Grada Vranja, Opštine Batočina i Opštine Paraćin, i Opština Trstenik je Rešenjem Opštinskog veća osnovala Zeleni savet koji će u budućnosti delovati kao savetodavno radno telokoje okuplja predstavnike svih strana zainteresovanih za učešće u kreiranju i sprovođenju politike životne sredine na lokalnom nivou.\nObuka je bila posvećena jačanju kapaciteta članova Saveta u pogledu njihovog budućeg delotvornog rada. Obuka je bila podeljena u nekoliko delova. Prvi deo Obuke se odnosio na ulogu Zelenog saveta u procesu usvajanja propisa na lokalnom nivou. Marko Tomašević iz Stalne konferencije gradova i opština je držao ovaj deo Obuke.\nDrugi deo Obuke je bio posvećen informisanju i učešću javnosti u stvaranju politike životne sredine. Članovi Saveta su stekli znanja o postupku za dobijanje informacije od javnog značaja koja se odnosa na životnu sredinu, kao i o osnovnim postavkama Konvencije o pristupu informacijama, učešću javnosti u donošenju odluka i pristupu pravosuđu (Arhuske konvencije). Ulogu predavača u ovom delu Obuke su preuzeli Mirko Popović iz Centra za evropske integracije Beogradske otvorene škole i Ljubinka Kaluđerović iz Stalne konferencije gradova i opština.\nNa kraju Obuke članovi Saveta su, uz pomoć Mirka Popovića i Srđana Matovića iz Arhus Centra iz Kragujevca, izradili Poslovnik o radu Saveta. Takođe, članovi Saveta su na samom kraju Obuke isplanirali i set budućih aktivnosti Saveta.Obuka u Batočini se održala u okviru projekta „ConSENSus: Partnerski pristup u kreiranju politike životne sredine“ koji se sprovodi kroz program „SENSE“ Regionalnog centra za životnu sredinu, a koji podržava Švedska agencija za međunarodni razvoj.


Biznis Autor:N1 Beograd, Jovana Štetin Lakić08. avg. 201718:13 > 18:16\nRegionalni direktor kompanije Ikea za Jugoistočnu Evropu Stefan Vanoverbeke za N1 kaže da su cene u beogradskoj robnoj kući najniže u regionu. U ponudi Ikee trenutno se nalaze samo dva proizvoda iz Srbije, a u toj švedskoj kompaniji ubeđeni su da će ih u budućnosti biti više.\nVanoverbeke ističe da mu je jako drago što se Ikea vratila u Srbiju, nakon više od 25 godina kada je bila otvorena prva start-ap radnja na Novom Beogradu.\n“Na dan otvaranja počinjemo i sa onlajn kupovinom, tako da smo jako ponosni i srećni zbog naše prve radnje u Srbiji”, kaže on.\nIkea razmatra izgradnju još 40.000 kvadrata u Bubanj potoku\nIkea objavila cene proizvoda u beogradskoj robnoj kući\nDirektor Ikee ističe da ta kompanija nudi odličan dizajn i visok kvalitet za najmanju moguću cenu.\n“Najvažnije nam je da možemo da ponudimo najmanju moguću cenu na tržištu u poređenju sa konkurencijim. Potom, usklađujemo cene sa lokalnim potrebama i zaradama. Drago mi je da mogu da kažem da su naše cene artikala u Srbiji u proseku za 3,5 odsto manje nego u Hrvatskoj”, objašnjava on.\nVanoverbeke kaže i da je Ikein tim, pre nego što je počela izgradnja robne kuće u Bubanj potoku, obilazio mnoge domove u Beogradu kako bi naučili šta je specifično za ovo tržište i da bi razumeli kako ovde ljudi žive.\n“Videćete dok obilazite da smo se potrudili da prenesemo to kako ljudi žive ovde. Primetićete veliku važnost dečijeg prostora. Takođe kada je reč o strukturi doma, imamo mnogo rešenja sa balkonom, jer smo primetili da Beograđani koriste balkon kao prostor koji se koristi za višak stvari u kući”, navodi on,\nNa dan otvaranja ipak neće biti posebnih sniženja jer, kako kaže direktor Ikee, u toj kompaniji veruju u niske cene tokom cele godine. “Ipak, imamo posebne pogodnosti za članove Ikea porodice, imaćemo posebne ponude, tako da bih pozvao sve da se učlane u ‘Family club’”, poručuje Vanoverbeke koji na dan otvaranja očekuje između 15.000 i 20.000 ljudi.\nGovoreći o šansama da se poveća broj proizvoda iz Srbije, Vanoverbeke je rekao da se dizajnom i kupovinom bavi druga kompanija, ali da zna da kolege zadužene za to, traže mogućnosti da se prošire na Srbiju i da su veoma optimistični kada je reč o budućnosti.\nAko su kupci zadovoljni, na tržištu ima mesta za sve\nZa N1 je govorio i direktor Ikee za Srbiju Vladimir Moga koji takođe podseća na start-ap radnju koja je početkom 90-ih postojala na Novom Beogradu.\n“I kada pogledam na ovu vremensku razliku od 25 godina, mogu da kažem da Srbi zaista žele Ikeu, i da se još uvek sećaju te start-ap radnje iz 1991. godine. Ne bih rekao da je reč o nostalgiji, jer koliko sam upoznao Srbe, vrlo ste uporni kada nešto želite, a to je posebna osobina”, ističe on.\nKaže i da će se u Ikei truditi da istraže mogućnost da se više proizvoda proizvede u Srbiji.\n“U to sam stoprocentno siguran, i ja ću biti prvi ko će želeti da ti proizvođači donesu te proizvode u radnju (…) Mogu biti proizvodi od drveta, nameštaj, uglavnom to, jer koliko znam, imate tradiciju u proizvodnji nameštaja. Ali mogu biti i dodaci za kuću, ukrasi, dekoracija”, objašnjava on.\nGovoreći o strahu domačih kompanija od dolaska Ikee, Moga je poručio da ako su mušterije zadovoljne, i tržište dobro radi, ima mesta na njemu za sve.\nI Moga ističe da je većina artikala koji koji pokrivaju osnovne potrebe domaćinstva, u beogradskoj robnoj kući jeftinija u odnosu na Ikee u susedstvu.\n“Ipak, neke takse na uvoz nameštaja su veće od suseda, tako da smo mi na gubitku kod nekih artikala, ali smo jako želeli da se pojavimo i na ovom tržištu, tako da sam siguran da su jeftinije. Mogu da Vam obećam da će sigurno biti i niže u budućnosti”, poručio je on.\nMeđunarodna ajkula progutaće domaće sitne ribe\nKolumnisa lista Danas Dragan Vujadinović ipak ne deli optimizam rukovodstva Ikee. Saglasan je da će švedska kompanija potrošačima pružiti kvalitetne proizvode po povoljnim cenama, ali upozorava da će, kao i u slučaju stranih banaka, profit da odlazi van granica zemlje.\n“Ono što je negativno i kod banaka i ovde, jeste to što je do sada 30, 40 milijardi evra profita bankarskog otišlo iz zemlje, dok domaćih banaka nema, a svakako su bolji domaći investitori, jer pare ostaju u zemlji, a naša politika se oslanja na direktne strane investicije koje se subvencionišu i na jefrinu radnu snagu po principu: ‘Bolje i malo, nego ništa’”, ocenio je on gostujući u Danu uživo TV N1.\nVujadinović ističe da je udeo drvne industrije u bruto domaćem proizvodu dosta opao, i da je pre Drugog svetskog rata iznosio 10 do 12 odsto, a danas tek 1,5 odsto, dok u izvozu učestvuje sa šest odsto. Dolazak Ikee zato vidi kao najvei udarac za ranjivu srpsku industriju nameštaja.\n“Prosto rečeno jedna međunarodna ajkula će progutati domaće sitne ribe. Umesto da su postavljene zaštitne klauzule – da najmanje 50 odsto u tih 10.000 artikala budu proizvodi iz Srbije i da se deo toga izvozi u druge zemlje”, rekao je on.\nKomentarišući najave rukovodstva Ikee da će u budućnosti imati više srpskih proizvoda u ponudi, Vujadinović je rekao da je pitanje da li će domaća industrija nameštaja opstati do tada.\nŠirenje Ikee u Srbiji je za njega prihvatljivo samo ukoliko u taj proces bude uključena i domaća industrija, jer će u suprotnom, kako kaže, budućnost pripadati amo Ikei, dok će domaći proizvođači otići u prošlost.\nPrva Ikeina robna kuća u Srbiji biće otvorena u četvrtak u Bubanj potoku.


RTCG - Radio Televizija Crne Gore - Nacionalni javni servis :: Društvo :: Kreativnost mladih ključ za razvoj demokratskog društva\n21. 02. 2020. 21:27 >> 21:30 0\nKreativnost i entuzijazam mladih itekako mogu da odigraju ključnu ulogu u razvoju demokratskog društva, zbog čega je veoma važno iskoristiti njihov potencijal u cilju stvaranja okruženja u kojem obrazovanje, stručnost i kreativne sposobnosti predstavljaju osnovni temelj društvenih vrijednosti. To je saopšteno na Omladinskom lokalnom parlamentu u Bijelom Polju, koji je organizovala nevladina organizacija (NVO) Juventas u okviru Projekta „Gradovi po mjeri mladih“, uz podršku Direktorata za mlade Ministarstva sporta i mladih Crne Gore.\n"Međutim, i pored postojanja mehanizama građanske participacije na lokalnom nivou oni nažalost nijesu prilagođeni mladima, pa iz toga proizilazi i da se nedovoljno koriste. Kada se glas mladih ne čuje dovoljno snažno za to su uvijek odgovorni i oni koji kreiraju i sprovode politike“, ukazao je Dašić.\n"Ovaj događaj svima nama danas pokazuje da je Opština Bijelo Polje spremna da se odazove na različite građanske inicijative i da čuje glas mladih. Intenzivna saradnja Juventasa i Opštine Bijelo Polje u prethodne dvije godine ukazala je na spremnost Opštine da uvodi progresivne modele u funkciji razvoja lokalne samouprave“, rekao je Dašić.\n"Činjenica je da su mladi temelj našeg drušva i da bez jakih mladih ljudi, obrazovanih sa razvijenim i snažnim duhom, naša budućnost nema prosperiteta. Kreativnost i entuzijazam mladih itekako mogu da odigraju ključnu ulogu u socijalnoj rekonstrukciji i razvoju demokratskog društva“, smatra Pavićević.\n"Opština Bijelo Polje preduzima mnoge mjere za poboljšanje uslova za naše mlade i stvaranje boljih mogućnosti za njihovo puno angažovanje“, istakla je Pavićević.\n"Zakonom o lokalnoj samoupravi predviđeno je da se u Opštini vrše poslovi od neposrednog i zajedničkog interesa za lokalno stanovništvo“, pojasnio je Bećirović.\nNVO Juventas Ministarstvo sporta Omladinski lokalni parlament


Vukadinović o ostavci ministra Radulovića: Prava rijetkost na ovim prostorima | Kodex.ME\nVukadinović, foto: Screenshot/TVCG\nPolitički analitičar Srđan Vukadinović kaže kako je postupak ministra održivog razvoja i turizma Pavla Radulovića, da podnese ostavku, na ovim prostorima prava rijetkost. Takav potez Radulovića, kako kaže Vukadinović za Jutarnji program TVCG, čin je koji bi trebalo da bude poučan za sve buduće lidere i političare.\n02. 11. 2019 - 09:14 Autor: Kodex\n“Ovdje ministar održivog razvoja i turizma Pavle Radulović ovdje nije tražio podršku svoje partije ili Vlade da to ne čini, a da jeste dobio bi podršku da to ne čini. Procijenio je da je njegova moralna odgovornost takva da se on ne može boriti sa tim da mu sistem blokira i ne pruži mogućnost da on to riješi na efikasan način kako je navikao” , smatra Vukadinović.\nMinistarstvo turizma i održivog razvoja je jedan kompleksan sektor ističe Vukadinović i dodaje kako u Crnoj Gori danas svi misle kako mogu biti ministri turizma.\n“Na drugoj strani imamo veoma osjetljivu temu građevinskih dozvola... Ovo je čin koji bi trebalo da bude poučan i za buduće i partijske lidere i buduće političare,” rekao je Vukadinović za TVCG.


Počinje ispumpavanje jezera u Južnom reviru - Dnevni list Danas\nPočetna » Društvo » Počinje ispumpavanje jezera u Južnom reviru\nPočinje ispumpavanje jezera u Južnom reviru\nU dogledno vreme, budu li se svi planovi realizovali u skladu sa predviđanjima, Južni revir Rudnika bakra Majdanpek ostaće bez jezera koje poslednjih desetak godina samo raste i sada je duboko čitavih 80 metara. Pred kraj prošlog stoleća u vreme kada je cena bakra bila niska, a time nije bilo ni novaca za održavanje tadašnjih sistema za ispumpavanje vode, počelo je punjenje ovog jezera vodom, pa je ono naraslo na 8,5 miliona kubnih metara vode i dostiglo 202 metra nadmorske visine 2007. godine kada je kao rešenje ovog problema počeo da radi sistem vodosabirnika i potapajućih pumpi. U pitanju je sistem vodosabirnika i potapajućih pumpi kapaciteta 40 do 50 litara vode u sekundi, sa zadatkom da se spreči dalja akumulacija vode u jezeru.\n0Piše: J. B. K. 29. januara 2009. 18.59\nI danas, iako nije najbolje rešenje pre svega zbog ekologije, ovaj je sistem u funkciji i u Rudniku bakra Majdanpek su zato i krenuli u projektovanje moćnijeg sistema za potpuno eliminisanje jezera. Ispitivanja koja su prethodila projektu podrazumevala su i ispitivanje kvaliteta vode, njime je utvrđen povećan sadržaj gvožđa, cinka, bakra i suspendovanih materija, neophodna zbog ugradnje adekvatnog sistema za prečišćavanje. Projektom ispumpavanja vode iz jezera na Južnom reviru majdanpečki Rudnik bakra 2008. konkurisao je za sredstva NIP-a i za njega dobio zeleno svetlo, pa je ovogodišnjim budžetom Ministarstva za NIP predviđeno njegovo finansiranje. Nešto više od polovine potrebnih sredstava, posao je inače vredan 48 miliona dinara, obezbediće Rudnik bakra Majdanpek koji je većplatio izradu projekta, a čekaju ga i troškovi geodetskih snimanja i zemljanih radova vezanih za plato za buduću pumpnu stanicu i trase cevovoda. Sa nepuna 22 miliona dinara sredstava NIP-a biće finansirana mašinska i elektrooprema, kao i građevinski i montažni radovi.\nS obzirom na to da je kapacitet budućeg sistema 200 litara vode u sekundi, odgovorni u majdanpečkom rudniku procenjuju da će sva voda iz jezera biti ispumpana za dve godine. Sastavni deo ovog moćnog sistem je i sistema za prečišćavanje, betonski bazen na čijem će dnu biti ostavljene drenažne cevi i petoslojni zeolitski filter metar i po debljine zahvaljujući kome će se u Mali Pek ispuštati voda očišćena od štetnih materija pa će spadati u drugu kategoriju.\nKako Danas saznaje, ispumpavanje jezera na Južnom reviru treba da počne ove godine. Rudnik bakra Majdanpek većje završio plato za pumpnu stanicu i započeo zemljane radove za trasu cevovoda koja bi, ako sve bude išlo planiranim tokom, trebalo da bude urađena do aprila. Ostaje da se u međuvremenu sa resornim ministarstvom dogovori dinamika priliva sredstava za radove koji se finansiraju sredstvima NIP-a.


"Krvavu bajku" uče i češki đaci - Lični stavovi - Dnevni list Danas\nPočetna » Dijalog » Lični stavovi » „Krvavu bajku“ uče i češki đaci\nMilan Lazarević22.10.2021. 17:46\nIako u „Politici“ izgleda nema više mesta za mnoge dobre autore, pa više gotovo ništa u joj nema da se pročita, juče je prijatno njene verne čitaoce (u koje uporno i dalje spada i potpisnik ovih redova) iznenadio bukvalno sjajan tekst njenog dopisnika iz Kragujevca Braneta Kartalovića „Osam decenija od krvavog pira u Šumarica“, povodom godišnjice streljanja u Kragujevcu.\nPreporuka: treba ga zato sačuvati za ugled kako o ovome treba pisati ubuduće…\nOvim povodom prisetio sam se nečega što je zanimljivo, a moglo bi se reći i važno.\nUkratko, in medias res, 21. oktobra 1996. kada sam bio već treću godinu dopisnik iz Praga (prvo Tanjuga, a potom fri lans, tj svih drugih) vrati nam se iz osnovne škole na praškim Bohnicama đak drugog razreda, naš sin Arsen, s vrata vidljivo ljut na mene. Pitam ga šta je, a on mi odgovori svojim pitanjem – „Što mi nisi ispričao kako su su u Srbiji Nemci ubijali đake?“. Pitam ga otkud on to zna, a on mi pokaza školsku čitanku sa pesmom „Krvava bajka“ („Krvava Pohadka“ na češkom) Desanke Maksimović. Ukratko, to je bio takav događaj da su o njemu obavezno u školi učili češki đaci…\nVerujem da oni i danas uče o tome, kao što su verovatno činili u godinama posle II Svetskog rata. (Neko mi je rekao da je tako isto bilo u Slovačkoj, bar dok je postojala Čehoslovačka, ali to nisam proveravao…) A ne treba isključivati da se o tome učilo i u Poljskoj i drugim zemljama u kojima su Nemci tokom II Svetskog rata vršili teške zločine…\nPriču o Arsenovim đačkim danima u Češkoj dopunio bih ovime što izgleda kao vesela anegdota, pa sam je kao takvu i objavio u češkom listu „Česki Denik“ (Česky denik). Evo je prevodu na srpski jezik.\nDA LI SU ĆIRILO I METODIJE BILI „JUGOSLAVCI“?\n„Nekada davno Česi su bili nepismeni, nisu verovali u Boga i uopšte bili su mnogo nekulturni. A onda su kod njih došla dva „Jugoslavca“, Ćirilo i Metodije, i naučili ih da čitaju i pišu, veruju u Boga…“\nTako je sin potpisnika ovih redova, svojevremeno, kao đak drugog razreda jedne češke osnovne škole na času istorije ispričao svoju verziju misije Solunske braće. Retko ko, međutim, osim istoričara – specijalista, zna da su njih dvojica bili Grci koji su slovenski jezik naučili od slovenske majke i družeći sa decom pridošlica sa severa u tada mešovitom grčko-slovenskom Solunu. Moj sin, kada se posle tog časa istorije vratio kući, sav je sijao od sreće, s malo preterivanja reklo bi se, ličio je na nacionalnog borca, prezadovoljnog posle dobro obavljenog posla. Nisam, naravno, hteo da mu tada možda pokvarim sreću s detaljem o grčkom poreklu Ćirila i Metodija. Rekao sam mu to mnogo kasnije, u vreme kada se u Češkoj retko za „Jugoslavce“ tako kaže – mi smo i za Čehe postali Srbi, Hrvati, Slovenci… Ali, možda je, ipak, bolje da ostane da su solunska braća bili „Jugoslavci“, makar zbog nas koji smo to bili i nemamo se zašto zbog toga stideti, kao što se ni solunska braća nisu stidela svoje slovenske majke i naučenog jezika u igri sa slovenskom decom…\nAutor je bio dopisnik iz Praga 1994-2014. mnogih medija, među njima Tanjuga, Danasa, Politike, NIN-a, Ekonomske politike, Nedeljnog Telegrafa, Jutarnjeg lista, Slobodne Dalmacije, Balkanskog Magazina…\nLični stavmilan lazarevic


BANJALUKA – Ministar trgovine i turizma Republike Srpske Suzana Gašić izjavila je Srni da se projekat izdavanja turističkih vaučera pokazao uspješnim, te da je značajno doprinio i boljem pozicioniranju domaćih turističkih potencijala i ponude na domaćem tržištu.\n“Iako su na samom početku mnogi bili skeptični prema ovom projektu, broj realizovanih vaučera, ali i privrednih subjekata koji su uključeni, a to je 97 ugostiteljskih objekata za smještaj i 28 turističkih agencija, kao i odlične povratne informacije od korisnika vaučera, govore u prilog tome koliko je ovaj projekat uspješan”, smatra Gašićeva.\n“Interesovanje naših građana variralo je zavisno od turističke ponude domaćih destinacija, pa su tako naši građani najviše turističkih vaučera iskoristili u banjskim centrima, te smještajnim kapacitetima na olimpijskoj planini Jahorina, u Hercegovini i Višegradu”, kaže Gašićeva.\n“Zbog ograničenja putovanja u inostranstvo, turističke agencije su se kroz ovaj projekat okrenule prodaji aranžmana unutar zemlje, što je do sada bio rijedak slučaj”, istakla je Gašićeva.\n“Zatvaranje ovih tržišta, okrenulo ih je ka promociji i osmišljavanju aranžmana unutar Republike Srpske i iskreno se nadamo da će ovu praksu i ponudu zadržati i nakon pandemije, po normalizaciji stanja i uslova putovanja, ne samo za domaće turiste, već i kako bi povećali broj turista koji posjećuju Republiku Srpsku”, rekla je Gašićeva.\nOna je napomenula i da će o svim narednim koracima u vezi sa ovim i sličnim projektima javnost biti blagovremeno informisana. Srna


Kina osudila proteste protiv izgradnje kampusa u Budimpešti\nTanjug 7. juna 2021. 16:44\nPEKING – Kinesko ministarstvo spoljnih poslova oglasilo se danas braneći plan da se u Mađarskoj sazida departman šangajskog Univerziteta Fudan i optužilo je protivnike tog projekta da politizuju i stigmatizuju normalnu međudržavnu saradnju.\nNoseći transparente na kojima je pisalo „Izdaja“, hiljade Mađara su protestovale u subotu protiv planova kineskog Univerziteta Fudan iz Šangaja da otvori kampus u Budimpešti.\nDemonstranti su optužili premijera Mađarske Viktora Orbana za bliske odnose s Kinom i izrazili bojazan da bi otvaranje kineskog kampusa u Budimpešti moglo da ugrozi kvalitet visokog obrazovanja i omogući Kini veći uticaj i u Mađarskoj i u EU, preneo je ranije Rojters.\nPremijer Mađarske podržava ovaj plan koji bi trebalo da se realizuje do 2024. godine, a nezadovoljni mađarski liberali smatraju da bi novac trebalo da se iskoristi za poboljšanje uslova studiranja na mađarskim fakultetima.\n„Budimo precizni protiv koga protestujemo. Mi imamo problem sa diktatorima, ali ni najmanje nismo protiv kineskog naroda koji živi u miru s nama u ovom divnom gradu“, poručio je gradonačelnik Budimpešte Gergeli Karaksoni, preneo je AP.


Zajednički Mundijal na Balkanu je “nemoguća misija” – evo i zašto – BiGportal.ba\nZajednički Mundijal na Balkanu je “nemoguća misija” – evo i zašto\nDomaćinstvo Mundijala biće gotovo “nemoguća misija” za četiri države iz ovog dela Evrope, stav je sagovornika Radija Slobodne Evrope.\nNa portalu ovog medija objavljen je tekst pod nazivom “Četiri države Balkana zajedno do organizacije Mondijala? ” koji se bavi mogućnošću da Srbija, Bugarska, Rumunija i Grčka zajedno organizuju Mundijal 2030. godine.\n“Informacija je došla niotkuda – izazvala je osećanje koje mogu nazvati šokom… Mnogi ljudi spontano su se upitali: ‘Jeste li vi ozbiljni u vezi sa tim?’. Niko ne može da poveruje da bismo bili sposobni da organizujemo takmičenje poput Svetskog prvenstva”, kaže za Radio Slobodna Evropa (RSE) Emanuel Rosu, novinar rumunske televizije Pro i dopisnik više britanskih medija.\n“Niko još ne govori o novcu. Međutim, ako uporedimo sa odbijenom ponudom Maroka za organizovanje Svetskog prvenstva 2026, koji je projektovao troškove u iznosu od 16 milijardi dolara, jasno je da Bugarska, Grčka, Rumunija i Srbija, nema šanse da potroše manje. Zbog nedostatka stadiona, loše infrastrukture. Jer potrebni su putevi, pruge, dobra veza među četiri države što bi, nesumnjivo, koštalo mnogo više nego da turnir organizuju razvijenije zemlje poput Španije ili Portugalije”, podvlači Georgi Filipov sportski novinar, komentator i saradnik Jurosporta (Eurosport) evropske televizijske sportske mreže.\n“To se nikada neće desiti. Jedna stvar je kandidovati se – a sasvim druga stići do neke ozbiljnije faze. Svako se može kandidovati”, rekao je Stoičkov za bugarsku nacionalnu televiziju.


Stevanović i Parhomčik o intenziviranju privredne saradnje Srbije i Belorusije | Ministarstvo privrede Republike Srbije\nStevanović i Parhomčik o intenziviranju privredne saradnje Srbije i Belorusije\nDržavni sekretar u Ministarstvu privrede Dragan Stevanović i ministar industrije Republike Belorusije Pjotr Parhomčik razgovarali su danas o mogućnostima inteziviranja privredne saradnje.\nOn je podsetio da je Srbija u 2020. godini imala najniži pad ekonomije u odnosu na celu Evropu, oko 1 odsto, a da su projekcije da će realni BDP u tekućoj godini dostići rast od oko šest odsto. Dodao je i da je Srbija lider u dovođenju stranih investicija, a da to pokazuje i podatak da je 60 odsto stranih direktnih investicija na nivou regiona Zapadnog Balkana locirano u našoj zemlji.\n„To su podaci koji mogu da ohrabre vašu stranu da posluje i investira u Srbiji koja je danas u ekonomskom, političkom i svakom drugom smislu stabilna zemlja sa međunarodnim kredibilitetom“, rekao je Stevanović.\nParhomčik je istakao da je delegacija koju predvodi posetila Srbiju uoči Poljoprivrednog sajma u Novom Sadu gde će privrednici iz Belorusije predstaviti svoje potencijale i mogućnosti za saradnju, a Stevanović im je poželeo uspeha tokom predstavljanja uz uverenje da će na sajmu sklopiti dobre poslove.


Predsjednik Crne Gore Milo Đukanović primio predstavnice udruženja „Pokret Majke enklava Srebrenice i Žepe“\nPredsjednik Crne Gore Milo Đukanović primio je predstavnice udruženja „Pokret Majke enklava Srebrenice i Žepe“, poznatije kao Majke Srebrenice koje borave u Crnoj Gori.\nPredsjednik je uz dobrodošlicu iskazao veliko poštovanje i punu podršku za aktivnosti ove organizacije koja ima izuzetno važnu ulogu u čuvanju sjećanja na žrtve genocida, ali i za ozbiljnu misiju u nastojanjima da se zločin nikad ne ponovi. On je naglasio da je njihova aktivnost prepoznata na najvišim adresama širom svijeta, i da su njihove poruke i danas važne, ne samo zbog potrebe zadovoljenja pravde nad zločinom koji se desio, već i kao opomena onima koji nijesu ponijeli nauk iz prošlosti. Predsjednik je istakao da se svijest koja toleriše sve specifičnosti ljudi i vodi nas ka društvu savremene Evrope još uvijek bori sa politikom isključivosti, netrpeljivosti, netolerancije. Važno je sačuvati sjećanje na tu veliku nesreću, ali je ključno da preduzmemo sve da se to nikad ne ponovi. Odajući priznanje za herojski važan posao sa posebnom moralnom težinom, kazao je da Majke Srebrenice svojom misijom razborito i bez mržnje pozivaju da se odgovorno odnesemo prema budućnosti. Predsjednik je zaključio da je Crna Gora bila i biće garant opstajanja najvrjednijih temeljnih civilizacijskih vrijednosti i njihove zaštite.\nPredsjednica Udruženja Munira Subašić zahvalila je Predsjedniku za prijem i poruku koju je uputio povodom 25-e godišnjice genocida u Srebrenici, iskazujući nadu da će ga i drugi poput Crne Gore nedvosmisleno osuditi. Ona je kazala da je njihovo najveće oružje istina, koju su izabrale umjesto suza, mržnje i osvete. Da im ni ponos ni dostojanstveno nijesu oduzeti potvrđuje, kako kaže Subašić i činjenica da su potomci stradalih danas uspješni građani širom svijeta koji nikog ne mrze, što smatraju svojim najvećim bogatstvom. Zajednički su iskazale zabrinutost zbog ponovnog oživljavanja politika koje su dovele i do rata u Bosni i Hercegovini. Pravda nosi vrijednost da se zločin kažnjava, ali je istovremeno neophodno shvatiti da je suočavanje sa istinom i odgovornošću, jedini put u budućnost, a negiranje je put u ambis, poručile su majke Srebrenice.


Ruski naučnik o „Sputnjiku Ve“: Nije ga potrebno modifikovati zbog omikrona - 12.01.2022, Sputnik Srbija\nRuski naučnik o „Sputnjiku Ve“: Nije ga potrebno modifikovati zbog omikrona\nVakcinu protiv virusa korona „Sputnjik Ve“, za razliku od mRNK preparata kompanije „Fajzer/BioNTek“ i „Moderna“, nije potrebno modifikovati zbog nove varijante... 12.01.2022, Sputnik Srbija\nsputnjik lajt (vakcina)\nGeneralni direktor biotehnološke kompanije „Moderna“ Stefan Banselj je 10. januara izjavio za CNBC da oni rade na proizvodnji specijalne buster doze protiv omikrona koja bi trebalo da bude gotova na jesen. Generalni direktor „Fajzera“ Albert Burla je rekao da će vakcina njegove kompanije protiv omikrona biti spremna na proleće. Oba preparata su na bazi mRNK vakcina u odnosu na „Sputnjik Ve“ koji je vektorska vakcina.Prema mišljenju Gincburga, izjave ovih kompanija o modifikaciji vakcine protiv kovida su povezane sa tim što „njihove vakcine ne deluju protiv omikrona u odnosu na rusku vakcinu koja deluje“.On je naveo da je to potvrđeno zajedničkim istraživanjem centra „Gamaleja“ i italijanskog Nacionalnog instituta za infektivne bolesti „Ladzaro Spalancani“.On je naveo da je to razlog što „Sputnjik Ve“ deluje protiv raznih sojeva virusa.Gincburg smatra da bi broj dnevno vakcinisanih ljudi u Rusiji trebalo da bude deset puta veći nego sada, kako bi za pola godine dostigao neophodan nivo kolektivnog imuniteta.Ministar zdravlja Rusije Mihail Muraškin je 11. januara saopštio da je za novogodišnje praznike u Rusiji vakcinisano i revakcinisano 759.000 ljudi, a za dan je vakcinisano oko 70.000 ljudi, što je nekoliko puta manje nego pre praznika. On je naveo i da ne postoje tehničke prepreke za vakcinaciju.Muraško je dodao i da je tokom zajedničkog rusko-italijanskog istraživanja potvrđeno da revakcinacijom pacijenata „Sputnjikom lajt“ se virus neutrališe i organizam se štiti od novog soja omikron.Gincburg je sredinom decembra izjavio da će se pandemija virusa korona završiti kada 70-75 odsto stanovništva Rusije dobije antitela koja štite od kovida, što je moguće samo velikim brojem vakcinacija tokom šest meseci.Vakcinacija u RusijiMasovna vakcinacija je u Rusiji počela 18. januara 2021. godine. Operativni štab ima zadatak da kolektivni imunitet dostigne nivo od 80 odsto. Prema podacima od 6. januara nivo kolektivnog imuniteta protiv kovida je u Rusiji 62,6 odsto, saopštila je potpredsednica ruske vlade Tatjana Golikova.U Rusiji se stanovnici vakcinišu vakcinom „Sputnjik Ve“ i „Sputnjik lajt“ koju je razvio Centar „Gamaleja“ u saradnji sa Ruskim fondom za direktne investicije na osnovi dobro proučene platforme humanih adenovirusa. Pored toga za vakcinaciju se koristi i „EpiVakKorona“ i „EpiVakKorona-N“ koju je napravio Državni naučni centar za virologiju i biotehnologiju „Vektor“ na osnovu peptidnih antigena. U Rusiji se za prevenciju kovida 19 koristi i „KoviVak“ sa celim virionom, koji je izradio Savezni naučni centar za istraživanje i razvoj imunobioloških preparata „Čumakov“ Ruske akademije nauka.Varijanta virusa B.1.1.529 koja je dobila naziv omikron je otkrivena krajem novembra 2021. godine u Južnoafričkoj republici, Bocvani i Izraelu, a sada se proširio i na Evropu, Aziju i SAD. On se mnogo brže širi i zarazniji je od prethodnih sojeva kovida.Podsetimo, vakcina „Sputnjik Ve“ je odobrena u 71 zemlji sa ukupnim brojem stanovnika od četiri milijarde ljudi. Prema broju sertifikata za korišćenje nalazi se na drugom mestu na svetu. Njena efikasnost je 97,6 odsto prema rezultatima analiza podataka koji su dobijeni ispitivanjem 3,8 miliona vakcinisanih Rusa.\nrusija, vakcinacija, virus korona, kovid 19, sputnjik ve (sputnik v), sputnjik lajt (vakcina), rusija – društvo, ruska medicina, omikron\n13:20 12.01.2022 (Osveženo: 11:32 16.01.2022)\n© Sputnik / Maksim BogodvidVakcina "Sputnjik Ve"\nVakcinu protiv virusa korona „Sputnjik Ve“, za razliku od mRNK preparata kompanije „Fajzer/BioNTek“ i „Moderna“, nije potrebno modifikovati zbog nove varijante kovida omikron, saopštio je „Interfaksu“ direktor centra „Gamaleja“ Aleksandar Gincburg.\n„Ostaje ista preporuka – vakcinacija ‘Sputnjikom Ve’ i revakcinacija ‘Sputnjikom lajt’ posle šest meseci“, rekao je Gincburg.\nGeneralni direktor biotehnološke kompanije „Moderna“ Stefan Banselj je 10. januara izjavio za CNBC da oni rade na proizvodnji specijalne buster doze protiv omikrona koja bi trebalo da bude gotova na jesen. Generalni direktor „Fajzera“ Albert Burla je rekao da će vakcina njegove kompanije protiv omikrona biti spremna na proleće. Oba preparata su na bazi mRNK vakcina u odnosu na „Sputnjik Ve“ koji je vektorska vakcina.\nPrema mišljenju Gincburga, izjave ovih kompanija o modifikaciji vakcine protiv kovida su povezane sa tim što „njihove vakcine ne deluju protiv omikrona u odnosu na rusku vakcinu koja deluje“.\nOn je naveo da je to potvrđeno zajedničkim istraživanjem centra „Gamaleja“ i italijanskog Nacionalnog instituta za infektivne bolesti „Ladzaro Spalancani“.\n„U mRNK vakcinama je fiksirana konformacija S-proteina (raspored atoma u molekulu određene konfiguracije IF), koja dobro deluje protiv ‘vuhanske’ varijante virusa, a u ‘Sputnjiku’ ona nije fiksirana, ona je gipka kao zmija. Zato je broj antitela kod ljudi koji su vakcinisani ‘Sputnjikom Ve’ mnogo veći, odnosno, obrazuje se širok spektar antitela koji neutrališu virus“, pojasnio je Gincburg.\nOn je naveo da je to razlog što „Sputnjik Ve“ deluje protiv raznih sojeva virusa.\nGincburg smatra da bi broj dnevno vakcinisanih ljudi u Rusiji trebalo da bude deset puta veći nego sada, kako bi za pola godine dostigao neophodan nivo kolektivnog imuniteta.\n„U Rusiji je potrebno dnevno vakcinisati 500-700.000 ljudi, a oni koji su vakcinisani pre šest meseci moraju se revakcinisati. Na ovaj način bismo za pola godine mogli celokupnu zemlju da zaštitimo od svih varijanti virusa protiv kojih ‘Sputnjik Ve’ deluje. On za sada deluje protiv svih poznatih sojeva virusa, imali smo sreće sa ovom vakcinom“, rekao je Gincburg.\nMinistar zdravlja Rusije Mihail Muraškin je 11. januara saopštio da je za novogodišnje praznike u Rusiji vakcinisano i revakcinisano 759.000 ljudi, a za dan je vakcinisano oko 70.000 ljudi, što je nekoliko puta manje nego pre praznika. On je naveo i da ne postoje tehničke prepreke za vakcinaciju.\nMuraško je dodao i da je tokom zajedničkog rusko-italijanskog istraživanja potvrđeno da revakcinacijom pacijenata „Sputnjikom lajt“ se virus neutrališe i organizam se štiti od novog soja omikron.\nGincburg je sredinom decembra izjavio da će se pandemija virusa korona završiti kada 70-75 odsto stanovništva Rusije dobije antitela koja štite od kovida, što je moguće samo velikim brojem vakcinacija tokom šest meseci.\nVakcinacija u Rusiji\nMasovna vakcinacija je u Rusiji počela 18. januara 2021. godine. Operativni štab ima zadatak da kolektivni imunitet dostigne nivo od 80 odsto. Prema podacima od 6. januara nivo kolektivnog imuniteta protiv kovida je u Rusiji 62,6 odsto, saopštila je potpredsednica ruske vlade Tatjana Golikova.\nU Rusiji se stanovnici vakcinišu vakcinom „Sputnjik Ve“ i „Sputnjik lajt“ koju je razvio Centar „Gamaleja“ u saradnji sa Ruskim fondom za direktne investicije na osnovi dobro proučene platforme humanih adenovirusa. Pored toga za vakcinaciju se koristi i „EpiVakKorona“ i „EpiVakKorona-N“ koju je napravio Državni naučni centar za virologiju i biotehnologiju „Vektor“ na osnovu peptidnih antigena. U Rusiji se za prevenciju kovida 19 koristi i „KoviVak“ sa celim virionom, koji je izradio Savezni naučni centar za istraživanje i razvoj imunobioloških preparata „Čumakov“ Ruske akademije nauka.\nVarijanta virusa B.1.1.529 koja je dobila naziv omikron je otkrivena krajem novembra 2021. godine u Južnoafričkoj republici, Bocvani i Izraelu, a sada se proširio i na Evropu, Aziju i SAD. On se mnogo brže širi i zarazniji je od prethodnih sojeva kovida.\nPodsetimo, vakcina „Sputnjik Ve“ je odobrena u 71 zemlji sa ukupnim brojem stanovnika od četiri milijarde ljudi. Prema broju sertifikata za korišćenje nalazi se na drugom mestu na svetu. Njena efikasnost je 97,6 odsto prema rezultatima analiza podataka koji su dobijeni ispitivanjem 3,8 miliona vakcinisanih Rusa.\nUoči odobrenja: SZO pozitivno ocenila proizvodnju vakcine „Sputnjik Ve“\n11 Januar, 12:29


„Bobovo veliko iskustvo i dokazano liderstvo u javnoj i privatnoj sferi sigurno će u velikoj meri koristiti Agenciji. Bob je svoju karijeru posvetio i bio uspešan u promovisanju nacionalnog interesa i unapređenju spoljne politike Sjedinjenih Država. Njegovo poštovanje i duboko poznavanje nasleđa i tradicije Glasa Amerike i razumevanje Povelje prema kojoj Glas Amerike funkcioniše – obezbediće da se izuzetna iskustva Amerike dele uspešno širom sveta”, saopštio je Pek.\nU svojoj reakciji – Robert Rajli je naglasio da je oduvek bio pristalica misije Glasa Amerike.\nU saopštenju Agencije za globalne medije navedeno je da je Rajli u javnoj službi proveo 25 godina – počevši od službovanja u američkoj vojsci kao vođa tenkovskog voda. Nakon rada u privatnom sektoru, vratio se u vladinu službu, prvo u američkoj Informativnoj agenciji (USIA), zatim u Beloj kući kao specijalni pomoćnik predsednika Ronalda Regana i kao viši diplomatski savetnik u američkoj ambasadi u Bernu u Švajcarska, saopštila je Agencija za globalne medije.\nRajlijev prethodnik Elez Biberaj je, pre imenovanja na funkciju vršioca dužnosti direktora Glasa Amerike, bio novinar sa 40-godišnjim stažom.\nIzabrani predsednik je na izborima osvojio 306 elektorskih glasova – naspram 232 koliko je sakupio aktuelni predsednik i republikanski kandidat. Takođe, na osnovu prebrojanih glasova građana, Bajden je u odnosu na Trampa u prednosti za više od 7 miliona glasova.\n← Priručnik medijske pismenosti\nNDNV: Novinarima neophodna podrška da se izbore sa stresom zbog pandemije →